Australija obustavlja operaciju u Siriji - 20.06.2017, Sputnik Srbija\nAustralija obustavlja operaciju u Siriji\nVojska Australije saopštila je danas da privremeno obustavlja vazdušne operacije u Siriji nakon što je američki avion oborio sirijsku letelicu. 20.06.2017, Sputnik Srbija\nKao da se pojavio razum,ali danajcima ne treba verovati....\nvesti, svet, australija, sirija, vojska australije\n© AFP 2021 / Staff Sgt. Shawn Nickel / US Air Forces Central CommandFormacija aviona F-18E Super hornets iznad Iraka\nVojska Australije saopštila je danas da privremeno obustavlja vazdušne operacije u Siriji nakon što je američki avion oborio sirijsku letelicu.\n„Iz mera predostrožnosti, operacije vazdušnih udara odbrambenih snaga Australije u Siriji se privremeno prekidaju“, navodi se u saopštenju Ministarstva odbrane, prenele su agencije.\nAmerička koalicija premešta svoje avione u Siriji\nMinistarstvo odbrane Rusije upozorilo je juče da će smatrati metom „svaki leteći objekat“ iznad Sirije u oblastima te zemlje gde su operativne ruske vazduhoplovne snage.\nMinistarstvo je istaklo i da suspenduje saradnju sa SAD u okviru Memoranduma o sprečavanju incidenata na nebu iznad Sirije.\nRusko ministarstvo se oglasilo nakon što je u nedelju američki avion oborio sirijski vojni avion kod Rake.\nKoalicija predvođena SAD saopštila je da je američki borbeni avion oborio u nedelju letelicu sirijskih snaga u južnom delu Rake, pošto je ona bombardovala snage koje se bore protiv DAEŠ-a na severu Sirije.\nVojska je navela da je avion oboren u vreme sirijske borbene misije protiv ekstremista DAEŠ-a.


TS: Lokalne samouprave u Srbiji sa 8,2 milijarde nenaplaćenih potraživanja - Ekonomija - Dnevni list Danas\nPočetna » Ekonomija » TS: Lokalne samouprave u Srbiji sa 8,2 milijarde nenaplaćenih potraživanja\n0Piše: Beta 19. decembra 2019. 12.57\nTransparentnost je utvrdila da je 86,9 odsto jedinica lokalne samouprave objavljivalo na svojim sajtovima pozive za davanje u zakup imovine, a da preostalih 13,1 odsto to nije činilo, iako je malo verovatno da nisu imale ovaj vid poslovanja.\nOsim toga, samo 23 grada ili opštine – što je 14,5 odsto, objavilo je i informaciju o tome kako je konkurs okončan. „Stvari stoje još lošije kada je reč o objavljivanju evidencije o opštinskim nekretninama koje su date u zakup, sa makar nekim od bitnih podataka kao što su ko je zakupac, cena, trajanje zakupa, jer su takvi podaci objavljeni u samo jednom slučaju“, saopštila je TS.\nU saopštenju se navodi da „izveštaj DRI pokazuje neke od štetnih posledica do kojih je dovelo ovo odsustvo transparentnosti u raspolaganju javnom imovinom, budući da je izmedju ostalog, DRI utvrdila da lokalne samouprave imaju velika nenaplaćena potraživanja (u 2018. godini 8,2 milijarde dinara) od zakupaca, u čemu prednjači grad Beograd, i da mnoga od njih zastarevaju“.\n„DRI je takođe utvrdila da su evidencije poslovnog prostora, vrednog 1,3 milijardi evra, loše a kontrola ugovora neadekvatna.\nPrema rečima revizora, Beograd, Novi Sad i Niš nisu dokumentovali način procene početne visine zakupnine, a gradovi nisu sprovodili odgovarajući marketing kako bi prostor davali u zakup po najboljoj zakupnini“, saopšteno je iz Transparentnosti Srbija.\nOva organizacija je pozvala lokalne samouprave da primene preporuke DRI o uspostavljanju potpunih evidencija imovine i oglašavanju prodaje tako da prikupe što više ponuda, i kao i kontroli izvršenja ugovora.\nDRI, drzavna revizorska institucija, Transparentnost Srbija\nDRI: Greške u reviziji finansijskih izveštaja iznose 437,09 milijardi dinara


My Way - Startap Portal\nCentar NIT – Program je set radionica koje se održavaju svake druge sedmice. Na radionicama će predavači po pozivu govoriti o uspešnim pričama i instrukcijama kako startap priča treba da se razvija.\nProgram je set radionica koje se održavaju svake druge sedmice. Na radionicama će predavači po pozivu govoriti o uspešnim pričama i instrukcijama kako startap priča treba da se razvija.\nČlanovima startap timova i budućim preduzetnicima u oblasti IT.\nCentar NIT je organizacija koja ti može pomoći da na pravi način izgradiš znanja i veštine u oblasti IT industrije.


Američki PRO može samo delimično da zaštiti zemlju - 18.02.2016, Sputnik Srbija\nAmerički PRO može samo delimično da zaštiti zemlju\nPrivredna komora Kongresa SAD pripremila je izveštaj u kojem su analizirane mogućnosti američke protivraketne odbrane za zaštitu zemlje od mogućih udara... 18.02.2016, Sputnik Srbija\nKrokodilski i laživi umovi. To je priča za javnost da bi mogli da instaliraju još više tih sistema.\nseverna koreja, iran, vesti\nPrivredna komora Kongresa SAD pripremila je izveštaj u kojem su analizirane mogućnosti američke protivraketne odbrane za zaštitu zemlje od mogućih udara. Zaključci su neutešni — američki sistem PRO može da odbije samo deo balističkih raketa lansiranih iz Irana i Severne Koreje.\n11 Februar 2016, 08:55\n„Agencija za PRO za vreme testiranja nije mogla da pokaže da PRO može da zaštiti SAD od tekućih pretnji protivraketne odbrane“, navodi se u izveštaju. Eksperti su ocenili stanje sistema PRO — on samo „delimično može da zaštiti zemlju od malog broja običnih balističkih raketa“.\nPrema podacima specijalista, na razvoj sistema PRO, njegovu modernizaciju i „osam testiranja za presretanje, od kojih je četiri bilo uspešno“ Agencija je potrošila deset milijardi dolara.\nOni su takođe ukazali da su konstruktori sistema samo delimično prihvatili preporuke specijalista i naterali ih da rade sa sistemom čije mogućnosti i ograničenja ne razumeju u potpunosti.\nAmerički PRO već u Rumuniji\n19 Decembar 2015, 09:09\n„Korišćenje kompleksa koji nisu prošli sva testiranja povećavaju rizike za američke vojnike i teraju ih da rade sa sistemima čije mogućnosti i ograničenja ne razumeju u punoj meri“, piše u izveštaju.\nPretnje raketnim napadom od strane Irana i Severne Koreje su glavni povod za raspoređivanje američkog sistema PRO u različitim zemljama sveta. Kako je saopšteno u izveštaju privredne komore kongresa SAD, Ministarstvo odbrane zemlje insistiralo je na povećanju broja raketa za presretanja za 1,5 puta do kraja 2017. godine, ne uzimajući u obzir proizvodne mogućnosti.\nPrema mišljenju eksperata, na doradu sistema PRO najverovatnije će biti potrošeno još „nekoliko milijardi dolara“ iz budžeta zemlje.\n19 Februar 2016, 01:44


De Souza: Jedan cilj je ostvaren, sad idemo po drugi - sport1.ba\n10.04.2018 u 08:55\nNakon što su ovjerili naslov prvaka Bosne i Hercegovine igrači Futsal kluba Mostar SG Staklorad u srijedu su domaćini Centru u prvom susretu finala Kupa BiH.\nJoš na početku sezone iz ovog su kluba poručili da je cilj dupla kruna, pa shodno tim najavama, priželjkuju i pobjedu sutra, kojom bi mirniji otišli na revanš u Sarajevo.\n- Derbiji sa Centrom uvijek su teški. Ovog će puta biti još i teže jer je riječ o utakmici koja ima veliku važnost jer se igra za trofej. Dobro smo se pripremili, a naša forma je veoma dobra, tako da se nadamo pobjedi, izjavio je Daniel Marinho De Souza.\n- Veoma važno je da u prvoj utakmici koja se igra u našoj dvorani ostvarimo dobar rezultat. Ipak, konačna potvrda o pobjedniku Kupa će pasti u Sarajevu. Cilj je dupla kruna, jedan od dva cilja je već ostvaren, po drugi idemo, dodao je De Souza.\nUpitan za nastup na sutrašnjoj utakmici zbog lakše povrede je kapiten Marijo Aladžić.


Konačno otvaranje granice sa Rumunijom kod Jaše Tomića? - NMR Info\nKreirano jan 9, 2014\nMalogranični prelaz sa Rumunijom, kod Jaše Tomića, danas je bilo poprište visokih funkcionera Srbije i Rumunije, koji su razgovarali o konačnom statusu ovog graničnog prelaza.\nPrvi potpredsednik Vlade, Aleksandar Vučić, posetio je Jašu Tomić, gde je zajedno sa prefektom rumunskog Timiš regiona razgovarao o konačnom otvaranju ovog graničnog prelaza u potpunosti, budući da je do sada bio otvoren za građane obe zemlje samo tokom praznika. O konačnom otvaranju granice, Rumunija je prema rečima prefekta i više nego zainteresovana.\nPrvi potpredsednik Vlade, Aleksandar Vučić, smatra da je konačno otvaranje granice idealna šansa za sam razvoj opštine Sečanj, koja još uvek spada u red nerazvijenih opština.\n,,Otvaranje ovog prelaza je mnogostruko značajno za Srbiju, Vojvodinu i opštinu Sečanj. Sečanj bi tako povećao svoje prihode 30 odsto na godišnjem nivou, a to će značiti i zbog samih građana opštine Sečanj kao i svih građana Srednjeg Banata’’, rekao je on.\nPrema rečima predsednika opštine Sečanj, Predraga Miloševića, prvi potpredsednik Vlade je u Jašu stigao na njegovu inicijativu, sa namerom da se pitanje graničnog prelaza konačno reši intervencijom same Vlade Srbije.\n,,Već je poznato da je ovaj granični prelaz sa Rumunijom najbrži put između Temišvara i Novog Sada i Zrenjanina, što našoj opštini može doneti samo korist’’, izjavio je Milošević.\nNakon razgovora sa medijima, zvaničnici obe zemlje su se uputili u opštinsku većnicu u Sečnju, gde je bilo reči o konkrentnim merama kada je reč o konačnom stalnom radu ovog graničnog prelaza.\nKonačni stalni rad graničnog prelaza kod Jaše Tomića već je više puta najavljivan i zakazivan, ali do toga nije došlo. Uprkos brojnim pregovorima između zvaničnika opštine Sečanj i predstavnika rumunskih vlasti, do odluke o otvaranju nije došlo. Iako je utvrđeno da ovaj granični prelaz zadovoljava međunarodne kriterijume, još uvek je na snazi granični prelaz privremenog karaktera, kroz koji mogu proći samo stanovnici sa srpskim i rumunskim pasošem.


Srbiju skoro svi razumeju zbog stava oko Ukrajine\nSrbiju skoro svi razumeju zbog stava oko Ukrajine\n5 априла 2014\nMinistar spoljnih poslova Srbije Ivan Mrkić izjavio je da većina zemalja članica EU ima razumevanja prema stavu Srbije o ukrajinskoj krizi.\nMrkić je, posle neformalnog sastanka u Atini 28 članica EU i zemalja kandidata za članstvo – Srbije, Makedonije, Crne Gore i Turske, najavio i da bi visoka predstavnica EU za spoljnu politiku i bezbednost Ketrin Ešton trebalo da poseti Beograd krajem aprila.\n„Na dnevnom redu su bile teme poput Istočnog partnerstva, a to čitajte kao – kriza u i oko Ukrajine, i bilo je još pomena o Siriji i nekim drugim žarištima koji su u takozvanom južnom susedstvu EU“, rekao je on danas Tanjugu.\nMinistar Mrkić je kazao da je Srbija u razgovoru bila mnogo puta pomenuta, „u 90 odsto slučajeva krajnje benevolentno“ i sa razumevanjem u pogledu pozicije Beograda prema situaciji u Ukrajini.\n„Mi smo objasnili kako gledamo na čitavu situaciju i ponovili ono što je već svima poznato – da će uskoro biti oformljena snažna vlada, shodno volji naših građana, koji su se nedavno odlučivali na izborima, i da će ta vlada izneti svoje stavove, ne samo principijelne, nego i neke stavove o pojedinim događajima u vezi s raznim kriznim žarištima, uključujući Ukrajinu“, rekao je on.\nŠef srpske diplomatije je dodao i da je srpska strana odgovorila na sve postavljene upite i da su učesnici sastanka bili zadovoljni svim odgovorima.\nMrkić je rekao da je razgovarao i sa Eštonovom, koja mu je ukratko prepričala sadržaj nedavnih razgovora u Briselu s premijerom Ivicom Dačićem i prvim potpredsednikom Vlade Aleksandrom Vučićem.\n„Dogovarali smo se o tome kada bi to moglo da bude najzgodnije da Ketrin Ešton dođe u Beograd i verovatno će to biti pre kraja aprila“, rekao je on.\nMinistar Mrkić je dodao da je imao bilateralne razgovore s više kolega, od kojih su unapred bila zakazana dva – s ministrom spoljnih poslova Španije Hoseom Manuelom Garsija-Margaljom i novom šeficom italijanske diplomatije Federikom Mogerini.\nU Atini je juče i danas održano neformalno ministarsko zasedanje, kojim je predsedavao Evangelos Venizelos, ministar spoljnih poslova Grčke, predsedavajuće EU.\nU saopštenju Ministarstva spoljnih poslova Srbije istaknuto je da je učešće Mrkića na sastanku u Atini još jedan u nizu susreta koji ukazuju na povišenu dinamiku odnosa sa EU od početka pregovora o pristupanju Srbije EU.


BalkanMagazin :: U fokusu EPS-a ekološki projekti\nutorak, 23. jun 2020 11:17\nNajveći ekološki projekat u Srbiji na izgradnji sistema za odsumporavanje dimnih gasova u Termoelektrani „Nikola Tesla A“ u Obrenovcu produžava se rad najveće EPS-ove termoelektrane, kaže Milorad Grčić, v. d. direktora JP EPS najavljujući gradnju TE “Kolubara B” i izgradnju tri hidroelektrana na Gornjoj Drini u Saradnji sa Elektroprivredom Republike Srpske.\nNajveći ekološki projekat u Srbiji na izgradnji sistema za odsumporavanje dimnih gasova u Termoelektrani „Nikola Tesla A“ u Obrenovcu dobro napreduje i omogućiće da se emisije sumpor-dioksida smanje 10 puta, rekao je Milorad Grčić, v. d. direktora Elektroprivrede Srbije prilikom obilaska gradilišta tog postrojenja.\n“Ovim projektom ne samo što garantujemo čist vazduh za Obrenovac, Obrenovčane i okolinu već ovaj projekat garantuje produžetak rada najveće EPS-ove termoelektrane TENT A. Za sistem odsumporavanja u TENT A ugovor je potpisan 2017. godine, radovi sada idu sve boljim tempom i očekujemo da postrojenje bude u funkciji od maja 2023. godine. To će smanjiti emisije SO2 na blokovima A3, A4, A5 i A6 čak 10 puta”, rekao je Grčić nakon obilaska gradilišta sa Miroslavom Čučkovićem, predsednikom opštine Obrenovac.\nZahvaljujućo kompanijama „Micubiši Hitači pauer sistems“ i „Jedinstvu“ iz Užica na angažmanu na realizaciji ovog projekta Grčić je najavio da će se sistem odsumporavanja raditi i za dva najstarija bloka u TENT A.\n“Sačuvali smo ta dva bloka ukupne snage od oko 450 MW. Ove godine ćemo raspisati tender za revitalizaciju i u sklopu toga radićemo projekat odsumporavanja i za blokove A1 i A2”, naveo je Grčić ističući da je gradnja sistema za odsumporavanje u TENT A drugo po veličini EPS-ovo gradilište u Srbiji, odmah posle gradilište za novi blok „Kostolac B3“.\nAko sve bude po planu, do kraja godine EPS će otvoriti i treće po veličini gradilište, koje je za Obrenovčane, Lazarevčane i ceo Kolubarski okrug možda i najvažnije.\n“Nastavićemo posle gotovo 40 godina gradnju termoelektrane „Kolubara B“ u Kaleniću sa blokom snage 350 MW. Svi ovi veliki projekti pokazuju da Aleksandar Vučić, predsednik Srbije i Vlada Srbije imaju politiku da EPS mora da se ojača i proširi”, rekao je Grčić.\nEPS je, takođe, potpisao ugovor u Republici Srpskoj o zajedničkom ulaganju sa Elektroprivredom Republike Srpske.\n“Posle 40 godina Vlada Srbije i Vlada Republike Srpske, EPS i Elektroprivreda Republike Srpske kreću u realizaciju projekta izgradnje hidroelektrana na Gornjoj Drini. Gradićemo tri hidroelektrane snage po 120 megavata. Sve ovo pokazuje da Srbija ima energetsku stabilnost i ozbiljnu budućnost u energetskom smislu”, naglasio je Grčić.\n“Drugih 500 miliona evra su ulaganja u TENT-u, među kojima je i sistem odsumporavanja koji će trajno definisati zdravu životnu sredinu u Obrenovcu i produžiti radni vek elektrane za minimalno pet decenija”, rekao je Čučković\nObrenovac, varošica koja je na Savi već 169 godina će u okviru investicije u TENT A dobiti luku koja predstavljati novi potencijal za razvoj opštine.\n“Mi pokušavamo da budemo reprezentativna firma u Srbiji, na Balkanu i u Jugoistočnoj Evropi i nadam se da će EPS izgradnjom ovakvih fabrika, ekološkim čišćenjem naći svoje mesto pod suncem u EU jednog dana. EPS je žila kucavica i ova vlada je to prepoznala bolje nego sve druge ranije, ali to ne znači da treba da se opuste, a sindikat je tu da ih kontroliše da rade još bolje”, rekao je Đorđević zahvaljujući direktoru Grčiću i predsedniku Vučiću koji su kako je ocenio najzaslužniji za prosperitet u EPS-u.


Informaciono – komunikacione tehnologije (ICT) - Business Srpska Informaciono – komunikacione tehnologije (ICT) - Business Srpska\nInformaciono – komunikacione tehnologije (ICT)\nInformaciono – komunikacione tehnologije nude brojne i značajne mogućnosti za ulaganje i unapređenje Republike Srpske. Neki koraci u procesu digitalizacije već su napravljeni, ali potrebno je još dosta toga da se uradi. Situacije je takva da obrazovani kadrovi iz ove oblasti najčešće rade za strane kompanije, ili čak odlaze u druge države zbog boljih poslovnih ponuda.\nPrednosti Republike Srpske u ovoj oblasti su kvalitetni kadrovi koji imaju znanje i kompetencije da odgovore na izazovne zadatke .\nDefinisanje pravnog okvira koji reguliše ovu oblast olakšalo bi domaćim i stranim ulagačima rad na teritoriji Republike Srpske. Dalje, neophodna je i edukacija zaposlenih i njihovo osposobljavanje za rad na novim softverskim i hardverskim rješenjima.\nDigitalizacija poslovanja i praćenje svjetskih trendova dovodi do napretka društva u razvojnom ali i ekonomskom smlislu, a potencijale potvrđuje i podatak da ova industrija ima značajno učešće u ukupnom bruto domaćem proizvodu i da bilježi i rast izvoza.\nU Republici Srpskoj djeluje 450 firmi iz sektora informaciono – komunikacione tehnologije. Iako je potencijal u ovoj oblasti veliki, ove kompanije učestvuju u bruto domaćem proizvodu BiH sa svega 5%.\nFirme iz IT industrije u Republici Srpskoj uglavnom su orjentisane na velike svjetske korporacije i svoje usluge izvoze.\nDigitalna transformacija u različitim oblastima, kao što su privreda, zdravstvo, pravosuđe, obrazovanje i slično, direktno dovodi do napretka u ekonomskom i razvojnom smislu, ali i razvoja društva u cjelini. U tom smlislu, Republika Srpska treba da se priključi svjetskim trendovima.\n6.000 broj potrebnih stručnjaka\n50% plate veće od prosjeka\n35 većina zaposlenih do ove dobi\n450 broj firmi iz sektora\nU proteklih nekoliko decenija svjedoci smo značajnog povećanja korištenja informacionih i komunikacionih tehnologija. Umreženi računari, elektronska pošta, internet, baze podataka, www, elektronske publikacije, online forum-liste i elektronske konferencije, digitalne knjižare i online pretraživači samo su neki od trendova koji su uticali na naš svakodnevni rad.\nPosljednjih godina u Republici Srpskoj primjetan je trend uvođenja elektronskog poslovanja, elektronskih dokumenata i olakšavanja administrativnih procedura. Potrebno je da se ova oblast uredi u pravnom smislu i da se uspostavi čvrsta saradnja nadležnih institucija s privrednim društvima.\nMogućnosti za ulaganje:\n– Razvoj industrije softvera i industrije hardvera;\n– Jačanje ljudskih resursa i stvaranje i afirmisanje značajne uloge visokoobrazovnih institucija;\n– Definisanje pravnog okvira.\nKompanije koje se bave IT tehnologijama u Republici Srpskoj relativno su mlade firme i uglavnom se bave primarnom djelatnosti, ali ne i zakonskim propisima. U okvirima zakonodavstva Republike Srpske nisu definisani specifični zakonski propisi koji uređuju IT industriju, a neophodno je definisati strategije i politike razvoja ove oblasti. To bi podrazumijevalo precizne mjere i angažman nadležnih institucija, a direktno bi uticalo na unapređenje obrazovnog sistema, olakšanje poslovanja kompanijama i podsticanje zapošljavanja mladih u ovom sektoru.\nProcjene su da Republika Srpska trpi svakodnevne gubitke zbog nedostatka kvalifikovane radne snage za potrebe softverske industrije. Asocijacija kompanija softverske industrije Bit Alijansa (BiH) procjenjuje da postoji hitna potreba za 6.000 softver-inženjera, programera i ostalih stručnjaka iz izvozno orijentisane bh. softverske industrije. Stručnjaci smatraju da bi se njihovim angažmanom u Bosni i Hercegovini ostvarilo više od 540 miliona maraka prihoda godišnje.\nDomaće softverske kompanije u velikoj mjeri rade za međunarodne kompanije i svoja softverska rješenja izvoze. Za dalji razvoj ove industrije neophodni su odgovarajući obrazovani kadar, unaprijeđena infrastruktura i poslovno okruženje. Institucije vlasti na svim nivoima imaju svoju ulogu u ovome. Upravo ovdje se krije velika prilika za ulaganja, kako domaćih, tako i stranih investitora. Adekvatnom edukacijom i angažmanom obrazovanog kadra, spriječio bi se i aktuelni trend odlaska mladih u druge države zbog zaposlenja.\nTrenutno je u toku projekat “Inovacija i digitalizacija u malim i srednjim preduzećima u BiH”, koji sprovodi Privredna komora Republike Srpske u saradnji s Inovacionim centrom Banjaluka i njemačkim Društvom za međunarodnu saradnju GIZ. Primarni cilj projekta, koji se u ovoj fazi sprovodi od marta 2019. do septembra 2021. godine, je da obezbijedi podršku malim i srednjim preduzećima (MSP) u BiH da unaprijede svoje inovacione kapacitete putem korištenja digitalnih tehnologija. Kroz aktivnosti koje će u MSP unaprijediti razumijevanje prilika koje proizlaze iz poslovnih inovacija baziranih na digitalnim rješenjima, cilj je da se unaprijedi raspoloživost odgovarajuće podrške za preduzeća u ovoj oblasti i ojača saradnja MSP sa donosiocima relevantnih politika, predstavnicima javnog sektora i naučnoistraživačkih institucija.\nStrateški ciljevi razvijenih ekonomija u svijetu su njena održivost u novom globalnom svjetskom poretku i to zahvaljujući dugoročnim planovima, koji podrazumijevaju primjenu kompletnih rješenja koja stvara IT industrija. Ovakav veliki uspjeh zabilježen je samo u zemljama koje su se na vrijeme reformisale i iskoristile svoju postojeću radnu snagu i odmah krenule u osnivanje kompanija za proizvodnju softvera uz korištenje personalnog računara u svim sferama života. To podrazumijeva i permanentnu edukaciju korisnika i zaposlenih, izradu novih softverskih alata, fleksibilne studijske programe i planove rada na fakultetima koji mogu proizvesti dovoljan broj stručnjaka, širenje interneta u svijetu, razvoj telekomunikacionih sistema, izgradnju sopstvenih mrežnih resursa u kompanijama i primjena najčešće MS platforme – operativnog sistema koji prepoznaje jedan jezik komuniciranja i MS paketa poslovnih aplikacija.\nStručnjaci iz oblasti IT industrije konstantno moraju da se usavršavaju i prate trendove koji se u ovoj oblasti mijenjaju nevjerovatnom brzinom. Osim formalnog obrazovanja, postoje brojne mogućnosti neformalnog edukovanja kroz kurseve, seminare i radionice. U BiH se od 2012. implementira projekat Vlade Švajcarkse, “MarketMakers”. Projekat je osmišljen u cilju podrške rješavanju pitanja održivog i funkcionalnog zapošljavanja mladih u četiri privredne grane privatnog sektora: IT, poljoprivreda, turizam i izvozno orijentisane poslovne usluge.\nU okviru projekta “MarketMakers”, “Pilot projekat finansijskog mehanizma finansiranja IT obuke s odloženom otplatom”, koji finansira Vlada Švajcarske, pripremljen je mehanizam podrške sprovođenju obuka iz oblasti programiranja i informacionih tehnologija. Obuke su namijenjene mladim nezaposlenim osobama koje imaju želju da steknu praktična i tražena znanja u oblasti programiranja i informacionih tehnologija, a nemaju novca da takve obuke plate.\nProjekat podržava i Zavod za zapošljavanje Republike Srpske s ciljem uspješnog lansiranja novog mehanizma podrške.\nNajveća krovna organizacija bh. IT industrije je Bit Alijansa, koja obuhvata 58 najvećih IT kompanija sa više od 3.000 zaposlenih. Organizacija djeluje od 2014, a cilj je razvijanje mnogobrojnih mogućnosti na tržištu IT industrije, suočavajući se sa brojnim preprekama koje usporavaju njen rast. U okviru Bit Alijanse organizuju se edukacije za mlade osobe kroz mnogobrojne programe i projekte, kao što je Bit Lab, u saradnji s univerzitetima, školama, udruženjima i drugim organizacijama u zemlji i inostranstvu koje se bave informatičkim tehnologijama.\nU cilju razvijanja pozitivnog poslovnog okruženja za dalji rast bh. IT industrije, Bit Alijansa kontinuirano radi na rješavanju dva najveća problema s kojim se IT industrija svakodnevno susreće – nedostatak kvalifikovanog kadra i slabo razvijene infrastrukture u IT industriji, popraćene nedostatkom razvojnog podsticaja.\nRepublika Srpska ima dobru osnovu za razvoj u IT industriji. Interesantan je i podatak da softverska industrija ima značajno učešće u ukupnom bruto domaćem proizvodu i da bilježi i rast izvoza. Primanja u ovoj oblasti su za 50% iznad prosjeka u RS, a više od polovine zaposlenih je mlađe od 35 godina.\nPrvi korak bila bi edukacija i stručno osposobljavanje kadrova, a za to je neophodna saradnja s univerzitetima, školama, udruženjima i različitim organizacijama koje se bave informacionim tehnologijama. Kadar treba školovati prema potrebama tržišta, a situacija je takva da stručnjaci iz oblasti IT sektora nakon završenog fakulteta najmanje čekaju, odnosno gotovo odmah dobijaju zaposlenje u struci. Ovdje je potrebno revidirati postojeće planove i programe obrazovanja u ovoj oblasti i prilagoditi ih savremenim potrebama jer se radi o oblasti u kojoj se promjene dešavaju nevjerovatnom brzinom.\nTakođe, važno je obezbijediti i odgovarajuće uslove rada koji bi bili dovoljan motiv da edukovan kadar ostane na ovim prostorima. To se radi sistemski, a određene mjere Vlade za rješavanje ovog pitanja već su preduzete.


Tanja Fajon: Nema nagoveštaja ukidanja komesara za proširenje EU\nNaslovnica Bosna i Hercegovina Tanja Fajon: Nema nagoveštaja ukidanja komesara za proširenje EU\nBiH – Poslanica Evropskog parlamenta (EP) Tanja Fajon ne raspolaže informacijama koje bi mogle potvrditi da u budućem sazivu Evropske komisije (EK) neće biti funkcije komesara za proširenje Evropske unije (EU).\nFajon je u razgovoru za Anadoliju rekla da je prijatno iznenađena solidarnošću koja je bila prisutna za vrijeme poplava u Srbiji i Bosni i Hercegovini (BiH).\nNa izborima za poslanike Evropskog parlamenta, koji su u zemljama EU održani od 23. do 25. maja, Tanja Fajon je dobila još jedan mandat. Kako su se bližili izbori za EP, počele su spekulacije o reorganizaciji Evropske komisije. Tema koja je uzburkala javnost bila je mogućnost ukidanja funkcije komesara za proširenje EU. To je posebno zabrinulo države Zapadnog Balkana koje vode pregovore oko članstva u EU. Fajon kaže da nema informaciju da će se nešto takvo desiti.\n“Tačno je da su u posljednje vrijeme kružile spekulacije da postoji mogućnost da više neće postojati komesar za proširenje. Ne raspolažem zvaničnim informacijama koje bi to mogle potvrditi. U ovom trenutku, dakle neposredno poslije evropskih izbora, sve izgleda kao da do toga neće doći. Iskreno se nadam da se to neće dogoditi, jer bi to bio loš signal državama koje žele da se pridruže EU, uključujući države Zapadnog Balkana”, smatra Fajon.\nCrna Gora je na dobrom putu\nNapredak Crne Gore u pregovorima sa EU itekako su pozitivno ocijenjeni u Briselu. Poslanica Fajon kaže da je Crna Gora na dobrom putu kada su u pitanju evropske integracije.\n“Od početka pregovaranja 2012. godine, Crna Gora je ostvarila značajan napredak. Jasno je da su poglavlja 23 i 24 od vitalnog značaja, pogotovo u slučaju Crne Gore. Proces pregovaranja postavlja jasna mjerila, određena u dijalogu između Evropske komisije i Crne Gore i koja treba da se ispune. U institucijama EU na Crnu Goru gledamo kao na državu sa najmanje problema i državu koja prednjači u EU integracijama. Mislim da je i entuzijazam što se tiče pridruživanja EU među državljanima Crne Gore prilično visok, što je jako važno za sprovođenje potrebnih reformi”, pohvalila je Fajon napredak Crne Gore u pregovorima. Međutim, smatra da je nije dobar signal sa aspekta ocjene stanja to što Crna Gora ni nakon godinu dana nema vrhovnog državnog tužioca.\n“To što Crna Gora nema vrhovnog državnog tužioca duže od godinu dana svakako nije dobar signal sa aspekta ocjene stanja na području sudstva i pravosuđa. Dva područja, kojima bi trebalo da se posveti puno pažnje i gdje je napredak najpotrebniji su borba protiv organizovanog kriminala i sloboda medija”, poručila je Fajon.\nPoplave u Srbiji i BiH usporit će reforme u ovim državama\nPoslanica EP Tanja Fajon iskazala je zabrinutost zbog poplava koje su pogodile Srbiju i Bosnu i Hercegovinu.\n“Trenutna situacija je, usljed vremenskih neprilika i poplava, vanredna i zabrinjavajuća. Nastala šteta je velika i imat će dugoročne posljedice. Nastala situacija će nesumnjivo utjecati na dinamiku sprovođenja reformi u Srbiji, kao i u BiH. Ono što me prijatno iznenađuje u toj situaciji elementarne nepogode je iskazana solidarnost država u regionu i prevashodno ljudi. Voljela bih da vjerujem da će se trenutna saradnja i solidarnost u ovoj mjeri nastaviti i u budućnosti. Možda će upravo krizna situacija, u kojoj su se BiH i Srbija našle, utvrditi put većoj spremnosti političara da nađu zajednički jezik i da djeluju složno”, kazala je Fajon za Anadoliju.


OCJENA NAPRETKA CRNE GORE\n10.11.2015. 10:56h Ažurirano: 10.11.2015. 10:56h\n„Nije bilo daljih političkih konsekvenci kad je u pitanju navodna zloupotreba državnog novca u partijske svrhe – afera Snimak“, stoji u izvještaju.\n„Očekuje se da će svi incidenti nasilja i navodi o prekomjerenoj upotrebi sile tokom ovih događaja biti adekvatno ispitani. U isto vrijeme, sve političke partije treba da obnove konstruktivan politički dijalog u parlamentu“, kaže se u Izvještaju.\n„Određeni napredak je napravljen u poboljšanju saradnje između vlade i organizacija civilnog društva, pogotovo kad je u pitanju uključenje u proces pristupanja, gdje NVO nastavljaju da igraju aktivnu ulogu“, kaže se u dokumentu.\nUslovi koji doprinose volonterskom radu, građanskom aktivizmu i preduzetništvu moraju biti stvoreni.\nNavodi se da je, što se tiče sposobnosti Crne Gore da preuzme obaveze članstva, država umjereno spremna za većinu poglavlja, iako, dodaje se, nivo usklađenosti varira.\nU dijelu koji se odnosi na izbore, navodi se i da je budžet Državne izborne komisije povećan, ali da ta institucija mora dalje da bude ojačana. „Sudski epilog u vezi sa navodnom zloupotrebom javnih fondova u partijske svrhe mora biti završen i osigurana politička odgovornost u vezi sa tim“.\nU Izvještaju, u dijelu o Poglavlju 23, navodi se da Crna Gora u narednoj godini treba da ojača nezavisnost, odgovornost i ukupnu efektivnost pravosudnog sistema, da uspostavi bilans rezultata u istragama, procesuiranju i ključnim presudama u slučajevima korupcije, posebno onim koji se odnose na korupciju na visokom nivou, kao i da ojača kapacitete za vođenje finansijskih istraga.\nPotrebno je, dodaje se, uskladiti napredak, kad je u pitanju zakonski okvir, sa institucionalnim kapacitetima, posebno za korupciju na visokom nivou, u borbi protiv diskrminacije i zaštiti manjina, kao i osigurati efektivne kazne za kršenje ljudskih prava.\nU dijelu koji se odnosi na poglavlje 24, kaže se da je Crna Gora umjereno spremna za primjenu akija u toj oblasti i navodi da je napravljen određeni napredak.\n„Reforma pravosuđa i reorganizacija policije, kad je u pitanju borba protiv kriminala, uzele su maha, ali su rezultati dosad ograničeni, posebno u borbi protiv pranja novca, trgovine ljudima i krijumčarenja cigareta. Primjena novih zakonskih mjera treba da bude fokusirana na jačanje saradnje između sudske i izvršne vlasti i na specijalizaciju nadležnih za različite oblike kriminala“, kaže se u Izvještaju.\nDodaje se da su centri nadležni za prihvat migranata operativni. „Dosad su se nosili sa naletom migranata koji prolaze kroz Crnu Goru. Centri predstavljaju važan korak naprijed u uspostavljanju sistema za upravljanje migracijama i azilom u državi“.\nU Izvještaju stoji da, u predstojećoj godini, Crna Gora treba da uspostavi bilans rezultata u istragama, gonjenju, konfiskaciji i oduzimanju u slučajevima organizovanog kriminala, kao i da poboljša dalje kapacitete za borbu sa migracijama, obraćajući posebnu pažnju na ranjive grupe i manjine.\nDržava treba, dodaje se, dalje da ulaže u nadzor granica i kontrolu kapaciteta i da radi na rješavanju pitanja upravljanja granicom sa susjednim zemljama.\nKako se navodi, parlament nastavlja sa radom na transparentnan način, ali se ukazuje da još nema akcija u vezi sa građanskim peticijama.\n„Potrebno je poboljšati zakonodavne kapacitete. Sve partije treba da pokažu odgovornost i da se opet obavežu na konstruktivan dijalog u Skupštini, kao ključnom mjestu za političke debate“, dodaje se u Izvještaju.\nNavodi se da je koordinacija među institucijama uključenim u proces pristupanja Evropskoj uniji (EU) ojačana, ali da i dalje ima prostora za poboljšanje.\n„Transparentnost i uključenost aktera mora biti poboljšana. Javne finansije na lokalnom nivou moraju biti konsolidovane, a budžetske pozicije, transparentnost, efikasnost i odgovornost jedinica lokalne samouprave ojačane“, dodaje se u Izvještaju.\n„Napredak je napravljen u poboljšanju saradnje između parlamenta i civilnog društva, pogotovo kad je u pitanju uključenje u proces pristupanja, gdje su nevladine organizacije nastavile da igraju aktivnu ulogu“, kaže se u dokumentu.\nKad je u pitanju reforma adiministrativnih službi, kaže se da je Crna Gora umjereno pripremljena. „U svakom slučaju, rezultati u osiguravanju zapošljavanja na osnovu zasluga i borba protiv politizacije nijesu balansirani – ovo treba omogućiti na svim nivoima, uključujući prukovodeće pozicije“.\nNavodi se da svi ciljevi iz prethodne Strategije reforme javnih službi nijesu ispunjeni i da Crnoj Gori u narednoj godini predstoji usvajanje nove strategije.\n„Crna Gora treba da obezbijedi punu primjenu zakona o državnim službenicima i namještenicima i da se pridržava principa zasluga, depolitizacije i trasparentnosti prilikom zapošljavanja, procjene i otpuštanja na svim nivoima, uključujući visoke rukovodeće pozicije“, kaže se u Izvještaju.\n„Važni koraci su preduzeti da bi se uskladilo zakonodavstvo sa evropskim standardima i poboljšao profesionalizam i nezavisnost. Fokus sada treba da bude na implementaciji. Etički kodeksi za sudije i tužioce usklađeni su sa relevantnim evropskim i međunarodnim standardima i Strategija koja se tiče pravosudne reforme (2014-2018) je na mjestu. Sada je potrebna puna implementacija sistema zapošljavanja, profesionalne procjene i napredovanja“, poručeno je iz EK.\nKako stoji u Izvještaju, sudovi uspijevaju da se nose sa prilivom novih slučajeva, ali se mora nastaviti sa smanjenjem broja slučajeva na čekanju i trajanjem postupaka.\nU predstojećoj godini, Crna Gora mora da obrati posebnu pažnju na jačanje profesionalizma i nezavisnosti sudstva, sprovođenjem novih sistema zapošljavanja i unapređenja, kao i na jačanje odgovornosti sudstva razvijanjem rezultata u implementaciji etičkog kodeksa i novog disciplinskog sistema za sudije i tužioce.\nDodaje se da treba obratiti pažnju i na jačanje Sudskog i Tužilačkog savjeta, uključujući strateško planiranje budžeta i ljudskih resursa.\n„Ipak, bilans rezultata u istragama, procesima i krajnjim presudama u slučajevima korupcije, posebno u slučajevima korupcije na visokom nivou, i dalje su ograničeni. U oblasti borbe protiv organizovanog kriminala, država je dostigla određeni nivo spremnosti. Dalji napori su neophodni, posebno u istragama širih kriminalnih mreža i pranja novca“, navodi se u dokumentu.\nPosebnu pažnju, kaže se u Izvještaju, potrebno je obratiti na uspostavljanje Agencije za antikorupciju do 1. januara, koja će biti u potpunosti operativna.\nPotrebno je obratiti pažnju i na uspostavljanje bilansa rezultata u borbi protiv korupcije, posebno u slučajevima korupcije na visokom niovu i povećanju kapaciteta za vođenje finansijskih istraga.\n„Dalji opšti napredak u pregovorima sa EU zavisiće i od napretka u oblasti vladavine prava, koja će se morati demonstrirati, i ocijeniti napredak na osnovu kredibilnih rezultata u borbi protiv organizovanog kriminala i korupcije“, kaže se u dokumentu EK.\nPotrebno je osigurati jaču saradnju među institucijama koje su nedavno formirane, kao što su Specijalno tužilaštvo i specijalizovane policijske jedinice.\nPravni okvir za zaštitu ljudskih prava je u skaldu sa evropskim standardima, ali, navedeno je, problem je i dalje implementacija.\n„Crna Gora je dostigla određeni nivo spremnosti u oblasti slobode izražavanja. Ipak, i dalje zabrinjavaju primjeri napada na medije tokom izvještajnog perioda, iako ih je manje nego u prethodnim godinama. Slučajevi nasilja nad medijima i dalje su neriješeni, uključujući ubistvo glavnog urednika 2004. godine. Potrebno je identifikovati ne samo izvršioce već i nalogodavce ubistva i implementirati preporuke Komisije za praćenje istraga napada na novinare.Nedostatak profesionalnih i etičkih standarda, uz nedostatak efikasne samoregulative ne doprinosi unapređenju slobode medija“, poručeno je iz EK.\nU Izvještaju se navodi da Crna Gora mora da obrati posebnu pažnju na rješevanje slučajeva napada na medije, kao i na obezbjeđivanje nezavisnosti Javnog servisa (RTCG).\n„Institucije za ljudska prava su i dalje slabe. Kancelarija Ombudsmana i Ministarstva za ljudska i manjinska prava mora biti ojačana, u skladu sa reformom antidiskriminacionog okvira. Znanje zaposlenih o evropskim i međunarodnim standardima i dalje je nedovoljno. Potrebno je hitno se pozabaviti nedovoljnom transparentnošću i kontrolom fonodva za manjine“, kaže se u Izvještaju.\nU dijelu koje se odnosi na poglavlje 27 – Životna sredina, navodi se da je spremnost u toj oblasti još u ranoj fazi. „Crna Gora je napravila određeni napredak u usklađivanju i primjeni zakonodavstva u vezi sa klimatskim promjenama“.\n„Crna Gora je srednje spremna kad je u pitanju zdravstvena zaštita“, kaže se u Izvještaju i poručuje da je potrebno u predstojećoj godini uraditi više na dostizanju održivog napretka kad je u pitanju bezbjednost pacijen ta i kvalitet zdravstvene zaštite.\nAfera snimakIzvještaj o napretku Crne GoreCrna Gora i EUEvropska komisijaRTCG


Procurio tajni plan "Operacija Albanija"\nProcurio tajni plan “Operacija Albanija”\n29. Juna 2015. Spritus Movens "Operacija Albanija", Bugarsku, Evropska centralna banka (ECB), Grčka kriza, Kipar i Makedoniju., Rumuniju, tajni plan\nU očekivanju da Evropska centralna banka (ECB) nastavi da Grčku snabdijeva svježim novcem procurio je i do sada dobro čuvan plan “Operacija Albanija”.\nOva operacija ima za cilj da preduprjedi moguće širenje grčke krize, naročito na Rumuniju, Bugarsku, Kipar i Makedoniju.\nTo je pažljivo pripremljeni plan za slučaj da Grčka mora da napusti eurozonu, što za sad odbacuju francuski premijer Manuel Vals i još neki zvaničnici država i institucija eurozone.\nTo za sada niko ne želi, jer bi “širenje zaraze” moglo potom pogoditi i dalje ranjive zemlje kao što su Portugal, pa i Španija.\nAli ako bi ECB prekinula dostavu “svježeg novca” grčkoj centralnoj banci, moguće je da bi ta banka automatski obustavila mogućnost da se kod nje novcem snabdijevaju komercijalne banke.\nJerun Dejselblum, predsjednik Eurogrupe, koja okuplja ministre finansija država eurozone, čelnike Evropske centralne banke i Evropske komisije, saopštio je da je “Evropa spremna da pomogne Grčkoj da održi finansijski sistem”, iako će u vezi sa dogovorom povjerilaca grčkog duga i Atine u nedelju biti održan referendum u Grčkoj.\nEvropska centralna banka tu sad ima ključnu ulogu, a ona je saopštila da će zadržati svoj fond za hitno finansiranje grčkih banaka na nivou ugovorenom u petak.\nPredsjednik ECB Mario Dragi je izjavio da će “učiniti sve što treba”, a posebno nastaviti otkup državnih dugova članica eurozone, da se spriječe napadi finansijskih špekulanata, što je bilo pogubno u prvim fazama krize u eurozoni, naročito 2010-godine, a što je prevaziđeno stvaranjem, pored ostalog, velikog fonda i mehanizma za sprječavanje špekulantskih udara.\nItalijanski ministar finansija Karlo Padoan je izjavio da Grčka neće napustiti euro, a potpredsjednik Evropske komisije, zadužen za euro, Valdis Dombrovskih, jasno je stavio do znanja da “Grčka ostaje dio eurozone, dok je Evrogrupa odlučna da zajamči finansijsku stabilnost i ojača eurozonu”.\n← Kosovo traži granicu sa CG po Ustavu iz 1974. godine\nMANASTIR KUMANICA: Čudesno svetilište na kapijama Crne Gore →\nKo nije samnom protiv mene je.\n— Isus Hrist


Šest poena za prolazak kroz žuto | Autopedija\nsreda, 27 oktobar 2010 21:07\nPravilnici o načinu vođenja evidencija o kaznenim poenima i oduzimanju vozačkih dozvola i o izvršenju mera zabrane upravljanja vozilom primenjivaće se od 1. novembra i predviđaju jasne procedure i uvođenje jedinstvenog registra za kaznene poene.\nKazneni poeni izrečeni pravosnažnim odlukama nadležnih organa biće evidentirani u tom jedinstvenom Registru o kaznenim poenima vozača, koji će se voditi u jedinstvenom informacionom sistemu Ministarstva unutrašnjih poslova (MUP).\nPoeni više neće biti upisivani u službene beleške, već će biti zavedeni u kompjuterski sistem.\nPoeni za saobraćajne prekršaje se poništavaju posle dve godine.\nKada vozač dobije presudu o zabrani upravljanja zbog kaznenih bodova, prvo će morati da plati za sve prekršaje koje je učinio.\nPosle toga će morati da dobije zaštitnu meru koju određuje sud, zatim još 90 dana mirovanja, kada sledi novi lekarski pregled i obavezna predavanja u Agenciji za bezbednost saobraćaja.\nKada sve to završi moraće da položi stručni ispit iz unapređenja znanja iz bezbednosti saobraćaja i tek kada ispuni sve te uslove dobiće ponovo vozačku dozvolu.\nAko vozač napravi više prekršaja, kazneni poeni se određuju za svaki slučaj, a izriče se jedinstvena kazna, koja predstavlja zbir pojedinačno utvrđenih poena.\nKada ovlašćeni radnik organizacione jedinice ministarstva, kod koje se vozač vodi u evidenciji, na osnovu uvida u registar, utvrdi da su za određenog vozača ispunjeni propisani uslovi za oduzimanje dozvole, istog dana, a najkasnije u roku od tri dana, pokrenuće postupak radi oduzimanja dozvole.\nU rešenju o oduzimanju dozvole biće određen rok u kome je vozač dužan da preda dozvolu i taj rok ne može biti duži od tri dana od dana prijema rešenja.\nOvlašćeni radnici ministarstva, na osnovu podataka iz registara, najkasnije u roku od pet dana od evidentiranja mere dostavljaju saopštenje o vremenu trajanja izrečene mere.\nNovi Zakon o bezbednosti saobraćaja na putevimapočeo je da se primenjuje 10. decembra prošle godine.\nKazneni poeni su jedna od najvecih novina i primenjuju se od 1. januara ove godine i mogu se dobiti i za prekrsaje za koje nisu predviđeni, ukoliko je njima izazvana saobraćajna nezgoda.\nNema prekršaja za koje se moze dobiti samo jedan kazneni poen, osim ukoliko tim prekršajem nije izazvana saobraćajna nezgoda, a vozač ođednom može da dobije maksimalno 17 negativnih poena.\nTako se za nepropisno parkiranje, nekorišćenje migavca, nepoštovanje prvenstva prolaza, nevezivanje pojasa, vozaču može upisati jedan negativan poen, ukoliko je tim radnjama izazavao saobraćajnu nezgodu.\nDva boda su za nepropuštanje pešaka na pešačkom prelazu, kretanje u nedozvoljenom smeru u jednosmernoj ulici, vožnju pijane ili drogirane osobe na biciklu i motoru.\nZa nezaustavljanje pored vozila za prevoz dece, kada mališani ulaze ili izlaze iz vozila, posedovanje i korišćenje antiradar uređaja, kao i za vožnju u stanju umerene alkoholisanosti, predviđena su tri poena.\nČetiri boda su kazna za neprilagođenu brzinu, nebezbedno preticanje, nepropuštanje dece, slepih, invalida i osoba sa štakama na pešačkom prelazu.\nZa upotrebu mobilnog telefona u vožnji, neispravne pneumatike i uređaje za upravljanje, za vlasnike probne vozačke dozvole koji upravlja autom bez prisustva iskusnijeg vozača sa petogodišnjim iskustvom, predviđeno je pet kaznenih poena.\nŠest bodova je za vozača koji prođe kroz crveno i žuto svetlo, pretiče i obilazi s desne strane, vozi dete mlađe od 12 godina ili pijanu, ili drogiranu osobu na prednjem sedištu.\nSedam kaznenih bodova je za vožnju brzinom koja je od 51 do 70 kilometara na sat veća od dozvoljene, kao i vožnju trakom u kojoj je svetlosnim znakom zabranjeno kretanje.\nOsam bodova je kazna za vožnju pod dejstvom narkotika, nepoštovanje znakova policijskog vozila koje se kreće ispred, nezaustavljanje, ukoliko se vozilo kreće ispred policijskog vozila koje daje znake upozorenja.\nZa vožnju u stanju teške alkoholisanosti, uzimanje alkohola ili psihoaktivnih supstanci za vreme uviđaja predviđeno je 10 kaznenih poena, dok je za vožnju u stanju veoma teške alkoholisanosti predviđeno 12 poena.\nVožnja bez dozvole, osim ako je dozvoli istekao rok važenja, vožnja sa više od dva promila alkohola u krvi, odbijanje alko-testa i testa na droge, vožnja noću bez svetla, sankcionišu se sa 14 kaznenih poena.\nSa 15 bodova kažnjavaju se nasilnička vožnja i vožnja u stanju potpune alkoholisanosti, a ukoliko osoba bez vozačke dozvole izazove i saobraćajnu nesreću, biće joj upisano 16 poena, dok se sa 17 bodova kažnjavaju vinovnici saobraćajne nesreće prilikom nasilničke vožnje.\nPročitajte više o kaznenim poenima i prekršajima za koje su propisani.\n306 Bentley Continental MR Volkswagen Golf R Skoda Yeti alfa romeo tz3 amg auto oprema beetle benzin carroll shelby cena benzina cene citroen automobila chery chevrolet spark citroen nemo corsa opc cr z crash test e63 ferrari f430 fiat bravo fiat kragujevac ford focus rs golf 6 r lada priora kupe leasing m6 opoziv automobila oprema potrosnja goriva subaru tcs tjuningm tuning zimske gume zobs


Mihaela Šumahera supruga Korina pričom pokušava da probudi, ali još uvek bez uspeha - ShowBiz - Svet - Vesti - Svet Plus\nMihaela Šumahera supruga Korina pričom pokušava da probudi, ali još uvek bez uspeha\nDve sedmice je prošlo kako su doktori počeli sa buđenjem Mihaela Šumahera, ali sedmostruki svetski šampion Formule 1 i dalje, osim nekolicne refleksnih trzaja, ostaje u komi.\n13:11 10. FEB 2014.\nPrema pisanju nemačkih medija, legenda Formule 1 Mihael Šumaher daje izvesne refleksne trzaje otkad je nivo anestetika redukovan, ali i dalje ne odgovara na namerne stimulanse.\nMihael Šumaher odreagovao na buđenje: Nakratko otvorio oči\nIpak, supruga bivšeg Mercedesevog i Ferarijevog vozača, Korina, i dalje sledi uputstva lekara, te svakodnevno sedi pored kreveta svog supruga i priča mu, budući da se takva praksa pokazala učinkovitom kod pacijenata koji su preživeli stanje identično Šumaherovom.\nMihael Šumaher nalazi se u vegetativnom stanju\nInače, Korina je svakodnevno uz svog supruga, još od dana tragične nesreće, 29. decembra 2013. godine, a 45-ogodišnjeg Mihaela posećuju i njegov otac, sin, kao i najbliži prijatelji. Savremena medicina ne može da da konkretan odgovor na pitanje koliko pacijent u komi zaista može da čuje bliske osobe koje mu pričaju, ali lekari su sigurni da to pacijentu sasvim sigurno daje izvesni osećaj sigurnosti.


Poljoprivreda stub razvoja RS - Glas Srpske\nPoljoprivreda stub razvoja RS\nLjiljana Aleksić 21.09.2019 10:45\nBijeljina - Poljoprivreda je stub razvoja Republike Srpske i njen veliki potencijal za budućnost, jer od ove grane privrede prihod ostvaruje 140.000 domaćinstava, a 40.000 ih je registrovano kao poljoprivredno gazdinstvo.\nRekao je to predsjednik Vlade RS Radovan Višković, koji je u petak u Bijeljini otvorio 18. Međunarodni sajam poljoprivrede “Interagro”.\nNa ovogodišnjoj trodnevnoj poljoprivrednoj smotri, najvećoj u ovom dijelu Srpske, učestvuje rekordnih 160 izlagača iz BiH, Srbije, Mađarske, Italije, Austrije i Turske, a zastupljeni su svi segmenti poljoprivredne proizvodnje.\n- Srpska u ovoj godini ima rast od pet odsto poljoprivredne proizvodnje i prihoda od poljoprivrede u odnosu na prethodnu godinu. Očekujemo da će poljoprivreda u budućnosti biti u još boljoj poziciji - rekao je Višković i dodao da Vlada RS, kroz tri stuba ulaganja, izdvaja 190 miliona KM za poljoprivrednu proizvodnju. Premijer je istakao da, uz podršku Privredne komore Vojvodine, poljoprivredni sajam u Bijeljini treba baštiniti dobra iskustva uticajnog Novosadskog sajma.\n- Sajam sada postaje punoljetan i nadam se da će tradicija biti nastavljena i u narednom periodu - dodao je Višković.\nPodršku sajmu poljoprivrede pruža i resorno ministarstvo.\n- Sajam je mjesto za promociju najnovijih dostignuća u agrobiznisu, jer se treba stalno prilagođavati novinama i potrebama poljoprivrednika. Ovakve manifestacije treba iskoristiti za kreiranje poslovne budućnosti - rekao je pomoćnik ministra poljoprivrede, šumarstva i vodoprivrede RS Zoran Maletić.\nPredsjednik Privredne komore RS Borko Đurić naglasio je da je ulaganje u ovaj prirodni resurs ulaganje u snažnu Republiku Srpsku, dok je prvi čovjek Privredne komore Vojvodine Boško Vučurević rekao da uspješna saradnja Semberije i Vojvodine, u okviru ove manifestacije, traje već nekoliko godina. Učesnici sajma ocijenili su da “Interagro” doprinosi jačanju privredne saradnje i stvaranju ambijenta za brže kontakte među partnerima u regionu.\nMeđunarodni sajam poljoprivrede održava se u sajamskoj hali i na otvorenom prostoru Agrotržnog centra, na površini od 4.500 kvadratnih metara. Direktor preduzeća “Grad” Slaviša Cacanović, koje je organizator sajma, izjavio je da postoji namjera da sadašnji sajamski prostor u gradu preraste u master-centar.\nDrugog dana sajma (subota) biće dodijeljene nagrade i priznanja najuspješnijim uzgajivačima stoke na izložbi organizovanoj na ovoj manifestaciji, a za sve posjetioce planirana je i besplatna konzumacija mesa bika pečenog na ražnju. Osim toga biće predstavljena izložba meda, medonosnih rakija i alkoholnog pića, te izložba poljoprivredne mehanizacije, sa eksponatima vrijednim deset miliona KM. Sajam će biti zatvoren u nedjelju dodjelom nagrada i priznanja najuspješnijim izlagačima.


Premijerka BPK i ministrica pravosuđa primile novoimenovanu predsjednicu Kantonalnog suda Goražde\nPremijerka Bosansko-podrinjskog kantona Goražde Aida Obuća i ministrica za pravosuđe, upravu i radne odnose Nataša Danojlić upriličile su danas prijem za novoimenovanu predsjednicu Kantonalnog suda u Goraždu Milijanu Bijelović.\nUz čestitke novoimenovanoj predsjednici, bila je ovo prilika da se razgovara i o aktivnostima Kantonalnog suda, s posebnim akcentom na uspješnost i efikasnost u njegovom radu. Istaknuto je da je u dosadašnjem radu ovog suda riješen veliki broj predmeta, pri čemu je naglašena veoma dobra saradnja i koordinacija aktivnosti s drugim kantonalnim sudovima.\nRazgovarano je i o problematici s kojom se susreće ova institucija, posebno kada je riječ o uslovima rada. Poznato je da zgrada u kojoj je smješten Kantonalni sud već duži vremenski period ima problem sa krovnom konstrukcijom, čiju adaptaciju je Vlada kroz potpisivanje sporazuma sa Kantonom Sarajevo nastojala riješiti.\nSporazum je potpisan u 2020.godini, a ono što se moglo čuti danas jeste da će se konkretno pokrenuti aktivnosti kako bi došlo do realizacije sporazuma i adaptacije zgrade u kojoj je smještena ova institucija.\nNedavnim imenovanjem novih sudija, Kantonalni sud je i kadrovski popunjen što će doprinjeti njegovom efikasnijem radu.\nVlada Bosansko-podrinjskog kantona Goražde, u skladu sa svojim mogućnostima, nastavit će s pružanjem podrške kako ovom sudu, tako i svim pravosudnim institucijama na području našeg kantona, istaknuto je tim povodom.


Srbija ostaje vojno neutralna zemlja - European Western Balkans\nBEOGRAD – Srbija ostaje vojno neutralna zemlja, a nastaviće saradnju sa NATO kroz program Partnerstvo za mir radi očuvanja mira i stabilnosti u regionu, izjavio je danas potpredsednik parlamenta Veroljub Arsić u razgovoru sa članovima Pododbora za tranziciju i razvoj i Odbora za ekonomiju i bezbednost Parlamentarne skupštine NATO (PS NATO), koji borave u poseti Srbiji.\nKako je saopštila Skupština Srbije, u razgovoru, kome su prisustvovali i članovi delegacije parlamenta u PS NATO, bilo je reči o nedavno održanim predsedničkim izborima u Srbiji, reformi ustavnog sistema zemlje radi usklađivanja sa propisima EU, nastavku saradnje u okviru programa Partnerstvo za mir, inicijativi za stvaranje carinske unije u regionu, ali i o odnosu građana prema NATO.\nArsić je u razgovoru sa predstavnicima delegacija članica PS NATO iz Holandije, Turske, Bugarske, Letonije, Mađarske, Nemačke, Rumunije, Slovenije, Francuske i Crne Gore, kao i predstavnicima delegacije BiH, koja je pridružena članica ove međunarodne organizacije, istakao dobru i uspešnu saradnju koju delegacija Skupštine Srbije ostvaruje u PS NATO, dajući svoj aktivan doprinos radu ove organizacije.\n“Pristupanje Srbije EU podržava 225 do 230 narodnih poslanika, što daje veliku većinu za usaglašavanje domaćeg sa zakonodavstvom EU”, rekao je Arsić.\nIstakao je da je veliki deo domaćeg zakonodavstva usaglašen sa zakonodavstvom EU, kao i da će Srbija do kraja 2018. godine zakonodavno biti spremna za članstvo u EU.\nArsić je gostima preneo da je Srbija ostvarila najveći rast u prethodnih sedam godina, te da se očekuje da on u narednim godinama bude i 3,5 odsto BDP-a, što će uz nastavak smanjenja budžetskog deficita, reformu javnog sektora i jačanje privatnog sektora, poboljšati investicioni ambijent u Srbiji.\nNATOPartnerstvo za mirPS NATOVeroljub Arsić\nEWB 07. 06. 2017.


ЗАПАДНИ МЕДИЈИ И АГЕНЦИЈЕ: Путин одиграо другачије него пре! НЕОЧЕКИВАНА ПРОМЕНА\nZAPADNI MEDIJI I AGENCIJE: Putin odigrao drugačije nego pre! NEOČEKIVANA PROMENA\nRuski predsednik Vladimir Putin ovog puta je odigrao drugačije nego pre, piše agencija Asošijeted pres.\nUmesto da se otvoreno izjasnio o planovima za produženje svoje vladavine, kao što je uradio 2011, Putin je predložio ustavne amandmane koji izgledaju kao da se daje više vlasti ruskoj skupštini.\nA onda je izvršio brzu, neočekivanu promenu ruskog rukovodstva, postavljajući na čelo vlade niskog zvaničnika, bez političkih ciljeva.\nPutin je najavio ono što mnogi vide kao strategiju za njegov ostanak na vlasti posle kraja sadašnjeg mandata 2024. godine. Predložene ustavne reforme koje bi mu mogle omogućiti da ostane na mestu premijera ili kao šefa Državnog saveta nisu izazivale mnogo negodovanja javnosti.\nJedva da je bilo poziva na proteste: Jedan pristalica opozicije pozvao je ljude da mu se pridruže ispred predsedničke administracije u subotu, dok je drugi pozvao na protest protiv „ustavnog puča“ u nedelju, u spomen na dvojicu ubijenih aktivista.\nU govoru u sredu, Putin je predstavio svoj plan za promenu Ustava kao način za poboljšanje demokratije. Predlažući da poslanici mogu imenovati premijere i članove kabineta, on je takođe smanjio ovlašćenja predsednika, koji sada ima tu vlast.\nPutin je takođe rekao da bi Ustav mogao odrediti veću ulogu Državnog saveta, nejasnog konsultativnog tela regionalnih guvernera i saveznih zvaničnika, što ukazuje na to da bi tamo on mogao da zauzme vodeću poziciju.\nSve bi to „ojačalo ulogu civilnog društva, političkih stranaka i regiona u donošenju ključnih odluka o razvoju naše države“, rekao je Putin u četvrtak govoreći poslanicima o amandmanima.\nNovog premijera Mišustina pohvalili su vladini zvaničnici i komentatori kao „efikasnog menadžera“, stručnog za finansije, sposobnog da rusku stagnantnu privredu izvede iz zastoja.\nMnogi Rusi bi to mogli shvatiti kao pozitivnu promenu, a ne kao vešt politički plan. Po istraživanju ruskog državnog instituta VTsIOM, objavljenom u petak, 45 odsto ispitanika je preokret shvatilo kao Putinovu istinsku želju da promeni postojeću strukturu vlasti.\nAli, opozicioni lideri kakav je Aleksej Navaljni rekli su da promene nisu takve kakve ljudi traže. Putin nastoji da „ostane doživotni, najviši vođa“ i vodi Rusiju kao „vlasništvo“ svoje i onih koji ga podržavaju, objavio je Navaljni.\n„Ljudi zahtevaju da se okonča korupcija, ljudi zahtevaju da se poboljšaju uslovi u kojima žive. Oni zahtevaju reformu zdravstvenog sistema, brinu se zbog penzione reforme. A svi ti zahtevi ne stižu nidokoga“, rekao je Sobol agenciji AP.\n„To je srž sukoba Putina i društva“, rekao je Milov i dodao: „Društvo ne može da čeka da se ponovo pokrene ekonomski rast, a Putina za to nije briga, okupiran je drugim stvarima. U nekom trenutku će to izazvati povratni udarac“.\nIpak, najavljene ustavne reforme verovatno neće pokrenuti novi talas protesta.\n„Svi nedavni protesti dogodili su se kada je izbijalo neko nezadovoljstvo koje je trajalo izvesno vreme, kada je bilo nečim izazvano. Izmene Ustava verovatno neće biti okidač“, rekao je Milov.\nDenis Volkov, sociolog iz nezavisnog istraživačkog instituta „Levada“, rekao je da je rekonstrukcija Vlade toliko nejasna da je malo verovatno da bi izazvala gnev javnosti.\n„Šta se dešava – nije jasno. Da li se radi o mestu predsednika? O nekom drugom vladajućem telu? Nejasno je zbog čega bi ljudi trebalo da izraze svoje nezadovoljstvo“, rekao je Volkov. „Teško je protestovati protiv nečeg nejasnog“.\nPored toga, napomenuo je Volkov, podrška javnosti Putinu je 2011. i 2012. godine bila znatno manja – više od polovine zemlje je tražilo da ode. „A sada nema poziva za smenjivanje vođe“, rekao je on.\nTu je i pitanje da li će opozicija moći da podstakne ljude da protestuju. Kremlj je prošle godine pojačao pritisak na aktiviste i političare, zatrpavajući ih visokim kaznama i iscrpljujući ih hapšenjima i suđenjima.\n„Postoji velika verovatnoća da se politički pritisak na nas nastavi ove godine“, rekla je ona.\nIpak, Sobol je obećala da će opozicija nastaviti borbu – protestujući, osporavajući postupke vlade na sudu i otkrivajući korumpirane zvaničnike.\nDmitrij Gudkov, bivši poslanik koji je postao opozicioni političar, veruje da su verovatni prevremeni parlamentarni izbori, jer kaže da bi Kremlj želeo da glasanje bude ove godine, a ne sledeće.\n„Oni su u žurbi i žele da prođu predložene ustavne promene u sadašnjem parlamentu koji oni u potpunosti kontrolišu“, rekao je Gudkov. „Jasno je da to menja našu strategiju“, dodao je on – zaključuje agencija AP.\nVrijeme će pokazati jel to Putinova manevar za ostanak na vlasti,ili pak za usavršavanje Ruskog izbornog sustava,Ustava,demokracije,države,praxe...!Još bi protivnici Rusije progutali ovo prvo jer Putin neće vladati još 50 godina,ali će teško progutati ovo drugo ako je to cilj teme i uspije,jer će to omogućiti i nakon Putina obstojnost i napredak države Rusije bar još 50 godina,i iznjedriti vjerovatno i daljnje unapređenje Ustava,sistema i države Rusije u suvremenu i uspješnu i za naredna stoljeća!\nZapadni mediji zlonamerno laprdaju, po njima ne postoji Rusija, nego postoji samo diktator Putin i njegova vladavina. Suština Putinove vladavine je Rusija, kako ona treba da se razvija, šta će biti sa Rusijom i kako ona treba da utiče na svetska kretanja. Ako bi sklonili diktatora Putina, onda bi Zapad vratio Rusiju u ranije stanje kada je bila pokorna Zapadu i skoro nepostojeća. Novi premijer Rusije Mišutsin može da bude i uspešan i neuspešan. Ako se dogodi ovo drugo, tek šta će onda brujati zapadni mediji.


Pregled - Info pregled - Javne nabavke u Srbiji: Korupcija i stotine miliona evra\n[ 21 06 2012]\nKorupcija i slaba primena propisa je glavni problemi u javnim nabavkama Srbije gde se kroz zakonske rupe i parapolitičke grupacije koje rukovode javnim tenderima odlije više stotina miliona evra. Državna revizorska institucija samo je u 2011. godini otkrila neregularnosti u postupcima javnih nabavki u Srbiji u vrednosti od oko 800 milona evra.\n�Kako povećana fleksibilnost ne bi rezutltirala u stvaranju novih mogućnosti zloupotrebe i neregularnosti. Pa se tako predviđa da se uspostavi korupcijska mapa ili sistem �crvenih zastavica“ sa tačkama javnih nabavki gde je rizik od pojave neregularnosti najveći i da se osmisle mehanizmi za prevenciju i rano otkrivanje neregulatrnosti. Zatim da se uspostavi efikasan kontrolni mehanizam ki institucija, tako da se onaj koji vrši praćenje i kontrolu javnih nabavki može pravovremeno da obavesti revizijske institucije i pravosudne organe o uočenim nepravilnostima“, kaže Predrag Jovanović, direktor Javnih nabavki Srbije.\nU Srbiji su javne nabavke, prema oceni međunarodnih institucija, jedno od glavnih uporišta korupcije i netransparentnosti i na kraju velikog gubitka državnog novca. Zašto se zakoni ne poštuju, koji su mehanizmi za poštovanja propisa sklonjeni u stranu, pitanje je na koje odgovor pokušava dati Goran Radosavljević, državni sekretar ministarstva finansija.\n�Ono što je, po nama, i najveći uzrok problema je nedovoljna transparentnost, sve mora da se objavljuje. Ide se ka elektronskim javnim nabavkama i to je dobro. Sve javne nabavke uključujući i one male, obavezno gotovo 90 odsto onih najvećih, treba objavljivati na portalu javnih nabavki. Daćemo mehanizam ljudima koji budu radili u upravi, portalu da mogu unapred da prate koja je to dokumentacija da li je urađena u skladu sa zakonom, Imaćemo da se tako izrazim velikog brata koji će sedeti iza tog portala i gledati u tu dokumentaciju. Neće čekati da se ceo postupak završi pa da onda kaže e pa ovo nije urađeno, ali su pare potrošene i to je to“, podvlači državni sekretar ministarstva finansija Goran Radosavljević\n�Srbiji je bolje da se fokusira na primenu Strategije o javnim nabavkama koji je usvojen prošle godine. To bi doprinelo jačanju interne revizije, Državne revizorske institucije, veće uloge Komisije za zaštitu prava. Da se ispita smanjenje broja ponuđača po konkursu, kao i da pristup javnim nabavkama bude manje restriktivan“, poručio je predstavnik delegaciji EU u Srbiji Frek Janmat.\n�Procene su da određeni procenat ili nije evidentiran ili da dolazi do tih propisa i korupcije što nije slučaj samo u našoj zemlji. Moram reći da su procene da se u nekim zemljama EU čak 15 posto vrednosti javnih nabavki izgubi kroz korupciju. To je jedan zajednički problem i na međunarodnom nivou se preduzimaju mere i tome smo posvećene međunarodne institucije“, ističe dr Slavica Joković konsultantkinja za praćenje javnih tendera.\nProblem centralizovanih javnih nabavki kao što su zdravstvo, železnice, školstvo i slično, gde država igra ulogu glavnog dobavljača, i ali često i ponuđača, zapravo je najpogodnije mesto za manipulacije javnim nabavkam


DOBRE VESTI ZA SVE KOJI SU RADILI OD KUĆE: Švajcarski poslodavci moraju zaposlenima da plate deo kirije, a to nije sve\n15:34h UŽIVO NA KURIR TELEVIZIJI O KORONI U SRBIJI: Dr Subotić o psihološkom aspektu i epidemiolog dr Jandrić Kočić iz Sremske Mitrovice\nKORONA KRUŽILA AMERIKOM MNOGO PRE NEGO ŠTO SE POJAVILA U KINI: Američki 11\t37\nPRVI U SVETU: Velika Britanija odobrila Fajzerovu vakcinu protiv korona 7\t481\nJOŠ JEDNA KOPIJA: Posle Jute i Rumunije, misteriozni monolit se pojavio 3\nciriški sud odlučio\n26.05.2020. 13:24h 26.05.2020. 13:24h\nTužbu protiv firme podneo je jedan zaposleni koji je tražio obeštećenje za rad od kuće. Firma je ukazala na to da ne postoji odgovarajući dogovor o obeštećenju i da nije bila u obavezi da plati deo kirije.\nMeđutim, sudija je doneo zaključke koji su drugačiji od argumenata firme, navodeći da to što zaposleni nisu imali dodatne troškove, poput iznajmljivanja dodatnih prostorija, nije razlog da im se odbije zahtev za obeštećenje.\nPrema presudi, firma je dužna da plati obeštećenje i to i retroaktivno 150 franaka mesečno. Eksperti smatraju da bi ova presuda mogla imati dalekosežne posledice, posebno za rad od kuće za vreme pandemije.\nOni ističu da zaposleni imaju pravo na obeštećenje ako su prinuđeni, ne svojom voljom, da rade od kuće, a da onaj ko to čini na osnovu sopstvene volje ne bi na to imao pravo.\nUz to, eksperti za radno pravo ukazuju da poslodavac, koji snosi odgovornost i za zdravlje zaposlenih, ima obavezu da ubuduće plati i odgovarajuću stolicu za rad od kuće.\nAUSTRIJANCIMA SE SVIDEO RAD OD KUĆE: 60 odsto je uvereno da su bili produktivniji iz svojih domova nego u kancelariji\nNEMAČKI STRUČNJAK SUMNJA U NAVODE SZO O IMUNITETU: Iza ovoga se krije nešto drugo, to je ozbiljna pretnja društvu\nOVE ZEMLJE UVODE RADNU NEDELJU OD 4 DANA: Evo kako će to obnoviti turizam posle borbe sa koronom\nPOZNATA KOMPANIJA OTPUSTILA 3.500 LJUDI U VIDEO-PORUCI OD 3 MINUTA! Radnici nisu mogli da veruju šta čuju (VIDEO)\nŠvajcarskarad od kućekirijaposlodavaczaposlenisudCirih\nKORONA KRUŽILA AMERIKOM MNOGO PRE NEGO ŠTO SE POJAVILA U KINI: Američki stručnjaci došli do novih šokantnih saznanja 11\t37\nPRVI U SVETU: Velika Britanija odobrila Fajzerovu vakcinu protiv korona virusa, prve doze već sledeće nedelje (KURIR TELEVIZIJA) 7\t481


"Za Dan RS policija profesionalno obavila posao" | BL Portal\n“Za Dan RS policija profesionalno obavila posao”\n10. Januara 2019. 15:25\nSindikat radnika unutrašnjih poslova Republike Srpske saopštio je danas da je više od 1.000 pripadnika policije Srpske direktno angažovanih na obezbjeđenju obilježavanja Dana Republike i više od 500 pripadnika koji su bili dio svečane parade pokazalo vrhunsko policijsko znanje, profesionalizam i patriotizam.\n“Uloga koju je Policija Republike Srpske imala u obezbjeđenju i obilježavanju 9. januara bila je vidljiva svim građanima i institucijama Srpske i jasno pokazala da je policija temelj bezbjednosti Republike i svih njenih građana i jedini garant njenog očuvanja i postojanja”, navodi se u saopštenju.\nSindikat radnika unutrašnjih poslova čestitao je i zahvalio pripadnicima Ministarstva unutrašnjih poslova /MUP/ Republike Srpske za besprijekorno obavljen posao pripremanja, obezbjeđenja i obilježavanja Dana Republike.\n“Vrijeme je da izvršna i zakonodavna vlast više poštuje i vrednuje rad pripadnika MUP-a i pokaže odlučnost u pozicioniranju Policije Srpske u odnosu na ostale kategorije zaposlenih. Ovo se odnosi kako na zaposlene u MUP-u, tako i na penzionisane pripadnike, koji su branili i stvarali Srpsku”, naglašava se u saopštenju.\nOvaj sindikat očekuje da okvirni dogovori, koji su već postignuti sa predsjednikom Vlade Republike Srpske i ministrom unutrašnjih poslova, u nastavku pregovora rezultiraju određenim povećanjem plate policijskim službenicima po ovom osnovu, da bi policija tako bar djelimično bila pozicionirana u skladu sa ispravnim vrednovanjem profesije, te obimom, prirodom i težinom poslova.\nU nedjelju uveče obilježavanje Pravoslavne nove godine\nOdržana treća sjednica Vlade Republike Srpske


PETA BLOKADA PUTA NIKŠIĆ - PODGORICA! Antivladini protesti komita u Bogetićima od 16 časova! - Informer\nDanašnja, peta blokada magistralnog puta Nikšić-Podgorica, u mestu Bogetići, najavljena je za 16 i trajaće do 20 sati\nProtestanti se na društvenim mrežama pozivaju na okupljanje i poručuju da će u Bogetiću biti, kako kažu, održan "veličanstveni skup Crnogoraca".\n- Crna Gora te zove, nemaš izgovor. Svi na Bogetiće - piše u najavi, prenela je nikšićka RTV.\nOrganizatori antivladinog protesta su, inače, nikšićki komiti i grupa građana "Crnogorsko proljeće".\nOni od premijera Zdravka Krivokapića traže da u potpunosti odbaci donošenje Odluke o kriterijumima za sticanje crnogorskog državljanstva prijemom, da im se izvini zbog pretnji koje im, kako kažu, uputio prošle sedmice, kao i da podnese ostavku.\nU protivnom, najavili su radikalizaciju protesta.\nCrna Gora Nikšić Podgorica protesti blokada puta komite


Poginulo pet ljudi na užičkim putevima 2020. godine - Radio Luna\nPočetna Zlatiborski okrug Užice Poginulo pet ljudi na užičkim putevima 2020. godine\nJavni ponderisani rizik stradanja stanovništva u drumskom saobraćaju za grad Užice pripada klasi niske vrednosti rizika, pri čemu je u 2020. godini došlo do povećanja javnog ponderisanog rizika u odnosu na 2019. godinu, ukazali su iz Agencije za bezbednost saobraćaja podsetivši da javni ponderisani rizik predstavlja odnos ponderisanog ukupnog broja nastradalih lica u saobraćajnim nezgodama (poginuli, teško povređeni i lako povređeni) i broja stanovnika u lokalnoj samoupravi.(Foto ilustracija: pokazna vežba, foto arhiva)\nPoginulo je pet ljudi i više od 150 povređeno u 105 saobraćajnih nezgoda na teritoriji Užica prošle godine.\nFoto screenshot Izveštaja Agencije za bezbednost saobraćaja za grad Užice od 2016. do 2020. godine\nOd pet poginulih, troje su bili pešaci, ukazali su iz Agencije za bezbednost saobraćaja u nedavno objavljenom Izveštaju o osnovnim pokazateljima stanja bezbednosti saobraćaja na teritoriji grada Užica u periodu od 2016. do 2020. godine.\nProšle godine na području Užica je zabeleženo ukupno oko 240 saobraćajnih nezgoda.\nBilo ih je više od 1 510 na užičkim putevima od 2016. do kraja 2020 godine. Tokom tih pet godina na teritoriji Užica je 16 osoba izgubilo život u saobraćajnim nezgodama. Teže je i lakše povređeno u saobraćajnim nezgodama najmanje 820 ljudi, od čega blizu 330 dece i mladih i oko stotinu starijih od 65 godina.\nOd 2016. do kraja 2020. godine u saobraćajnim nezgodama u Užicu je nastradalo šest vozača ili putnika u putničkim automobilima. Poginula su ukupno četiri pešaka, tri vozača i putnika na mopedima i motociklima, dok su dve osobe izgubile život u saobraćajnim nezgodama sa učešćem teretnih vozila.\nNepromišljene radnje vozača su u poslednje tri godine u Užicu najčešći uticajni faktor nastanka saobraćajnih nezgoda sa nastradalim pešacima, vozačima i putnicima u putničkim automobilima, ukazali su u izveštaju iz Agencije za bezbednost saobraćaja. Predočili su da su u saobraćajnim nezgodama u poslednjih pet godina u Užicu najčešće stradali ljudi od 46 do 64 godine starosti.\n– Najveći broj saobraćajnih nezgoda sa nastradalim licima pripada grupi tipova saobraćajnih nezgoda- SN sa najmanje dva vozila – bez skretanja, piše u izveštaju za grad Užice.\n– U septembru najviše stradaju pešaci, pokazuje predočena statistika Agencije za bezbednost saobraćaja.\n– Istraživanja ponašanja pešaka na teritoriji grada Užica pokazala su da 13,2% pešaka prelazi kolovoz tokom uključenog crvenog svetla, odnosno dok im je svetlosnim znakom to zabranjeno. Prelazak van obeleženog pešačkog prelaza evidentirano je kod 28,2% pešaka, dok 6,1% pešaka koji prelaze kolovoz na pešačkom prelazu ima ometenu pažnju. Na osnovu istraživanja, 17,2% dece pešaka kolovoz prelazi na nepravilan način, preneli su iz Agencije za bezbednost saobraćaja podatke za 2020. godinu.\nPešaci čine četvrtinu poginulih u saobraćajnim nezgodama na teritoriji Užica u prethodnih pet godina.\nU tom periodu u saobraćajnim nezgodama u Užicu je povređeno više od 570 vozača i putnika u putničkim automobilima i blizu 150 pešaka. Te brojke su procentualno veće od proseka u Srbiji, ukazuje izveštaj Agencije za bezbednost saobraćaja.\nU saobraćajnim nezgodama od 2016. do kraja 2020. godine u Užicu je povređeno 19 biciklista, ali nije bilo poginulih.\n– Broj poginulih vozača i putnika na motociklima i mopedima je tri, što čini 19% poginulih lica u saobraćajnim nezgodama (u Srbiji čine 11% svih poginulih lica u SN)…. Najviše nastradalih lica na motociklima i mopedima je među licima starosti 15-30 godina, naveli su u izveštaju iz Agencije za bezbednost saobraćaja dodavši da je u istom periodu povređeno ukupno 35 vozača i putnika na motociklima i mopedima.\nPrema podacima Agencije, mobilni telefon za vreme vožnje u naselju u Užicu najčešće koriste vozači teretnih vozila, potom vozači autobusa, pa i putničkih vozila.\n– Prosečno 81,3% vozača i suvozača putničkih automobila koristi sigurnosni pojas u Užicu. Na saobraćajnicama van naselja, ukupno 87,8% vozača i suvozača koji koriste pojas. Veća vrednost indikatora upotrebe sigurnosnog pojasa na zadnjem sedištu evidentirana je van naselja (22,1%) u odnosu na naselje (13,3%), naveli su u izveštaju iz Agencije za bezbednost saobraćaja predočivši podatke iz dokumenta Istraživanja indikatora performansi bezbednosti saobraćaja za 2020. godinu za Policijsku upravu Užice.\n-Najvažnije činjenice i zaključci proizašli iz ovih analiza bi trebalo da budu smernice za identifikaciju problema stradanja stanovništva u saobraćajnim nezgodama, za planiranje drugih detaljnijih istraživanja i budućih aktivnosti svih subjekata na teritoriji opštine u cilju unapređenja bezbednosti saobraćaja, naveli su u izveštaju iz Agencije za bezbednost saobraćaja.(Foto screenshot Izveštaja za grad Užice)\nRadio Luna je uputila Upravi saobraćajne policije u Užicu molbu sa pitanjima o pokazateljima stanja bezbednosti saobraćaja na teritoriji grada ove godine.\nBlic: Poginuo pešak na Beloj Zemlji\nObuke na Zlatiboru\nOko 160 pripadnika saobraćajne policije iz Policijskih uprava Užica, Prijepolja i Čačka je imalo priliku na Zlatiboru da se detaljnije upozna sa stanjem bezbednosti dece u putničkim automobilima, načinu montiranja, kontroli pravilno montiranih bezbednosnih sedišta za prevoz dece i sa značajem pravilnog korišćenja sigurnosnog pojasa.\nObuke su održane na Zlatiboru od 22. do 24. septembra u organizaciji Agencije za bezbednost saobraćaja i Uprave saobraćajne policije.\nDirektor Agencije za bezbednost Duško Pešić je tada ukazao da je u poslednjih pet godina u Srbiji poginulo 64 dece, od čega 36 u putničkim automobilima, a kao razlog je naveo nekorišćenje ili neadekvatnu upotrebu bezbednosnog sedišta za prevoz dece.


Fudbaleri „Dinama 1945" ponovo ubedljivi (FOTO) | 013 info\nFudbaleri „Dinama 1945" ponovo ubedljivi (FOTO)\nPančevo, Sub, 10/09/2016 - 22:14\nPANČEVO, 10. septembar – Fudbaleri „Dinama 1945" na pravi način su reagovali i odigrali nakon prošlonedeljnog poraza od ekipe „Slavie" u Kovačici, pošto su „bes" posle prvog poraza u istoriji kluba, istresli na fudbalerima kikindskog „ŽAK-a". „Brzi voz" je u mrežu gostiju iz Kikinde, pred svojim navijačima, ubacio pet pogodaka.\nNa Gradskom stadionu u Pančevu domaći fudbaleri „Dinama 1945" su od starta krenuli silovito, željni golova i novih bodova. To im je već u 12. minutu donelo prednost, a strelac za minimalno vođstvo domaćina bio je Aleksandar Stojanovski. Ipak, malo su se mučili u toj preteranoj želji da dođu do ubedljive pobede, pošto su u nastavku prvog dela utakmice nekoliko dobrih prilika propustili da pretvore u pogotke. Sa druge strane, svoje prilike retke prilike nisu iskoristili ni fudbaleri pretposlednjeg „ŽAK-a".\nPančevački fudbaleri su iz svlačionice izašli spremni da obezbede pobedu i nova tri boda, što im je već na startu, u 47. minutu donelo prednost rezultatom 2:0. Strelac je bio Nemanja Nikolić. Do kraja susreta igralo se uglavnom na „ŽAK-ovom" delu terena, ređale su se povoljne prilike za domaće igrače, koji su uspeli da ostvare ubedljivu pobedu. Preostala tri gola u mrežu Kikinđana ubacili su Marko Stanojković (65. minut), Damir Kitanović je posle šuta Nebojše Arbutine sproveo loptu u sopstvenu mrežu (76. minut), da bi se posle dve asistencije svojim saigračima i sam Arbutina u 92. minutu upisao u listu strelaca. Pobeda domaćih fudbalera je mogla da bude i ubedljivija, ali može se reći i da izabranici Srđana Živojnova nisu imali sreće pošto su u tri, četiri navrata pogodili okvir gola.\n– Normalno je da smo zadovoljni, lepo smo otvorili utakmicu, poveli sa 1:0, na vreme smo dali gol. Mislim da smo u drugom poluvremenu rutinski priveli utakmicu kraju, rekao je posle četvrte pobede svog tima u sezoni trener Srđan Živojnov.\nFudbaleri „Dinama 1945" posle petog kola imaju 12 bodova i zauzimaju drugo mesto na tabeli iza prvoplasirane „Kozare" iz Banatskog Velikog Sela, koja ima 15 osvojenih bodova. Upravo će lider Vojvođanske lige, grupe „Istok" biti naredni protivnik „brzog voza". Taj meč će biti odigran u mestu na severu Banata u subotu, 17. septembra u 16 časova.\nfudbal sport FK Dinamo 1945 FK Dinamo Pančevo FK ŽAK ZAK Vojvodjanska liga Vojvođanska liga


Izlazak u susret zahtevima Crte i Cesida - Politika - Dnevni list Danas\nPočetna » Politika » Izlazak u susret zahtevima Crte i Cesida\nFormirana radna grupa Vlade za unapređenje izbornog procesa u kojoj je trećina članova iz MUP\nIzlazak u susret zahtevima Crte i Cesida\nEpilog formiranja Radne grupe Vlade Srbije za unapređenje izbornog procesa, na čijem je čelu ministar unutrašnjih poslova Nebojša Stefanović, biće prihvatanje 95 odsto od onih zahteva koje su tražili Cesid i Crta.\n1Piše: Mirjana R. Milenković 05. septembra 2019. 12.10 Izmenjeno: 12.11\nPrihvatanje tih preporuka za unapređenje izbornog procesa biće predočeno i usklađeno sa OEBS, rečeno je Danasu iz više izvora u Srpskoj naprednoj stranci, uz napomenu da je o tome bilo reči na poslednjoj sednici Predsedništva Srpske napredne stranke.\nNiko od članova radne grupe juče nije želeo zvanično da odgovori na Danasova pitanja šta će grupa doneti novo što nije mogao okrugli sto vlasti i opozicije i zbog čega gotovo jednu trećinu članova te radne grupe čine predstavnici MUP. Nezvanično nam je rečeno da je to „radna grupa kao i stotine drugih koje je Vlada formirala i ništa posebno ne uradi“.\nDejan Đurđević, zamenik šefa te radne grupe, inače direktor Republičkog Sekretarijata za zakonodavstvo, bivši predsednik RIK-a, koji je po završetku prošlih parlamentarnih izbora tvrdio da se nikada više neće baviti izbornim procesom, juče je bio nedostupan za sva naša pitanja. Na pozive i poruke nije odgovarao ni Veljko Odalović.\nPrema rečima naših sagovornika radna grupa će sarađivati sa predstavnicima svih nadležnih organa i organizacija, kao i sa predstavnicima međunarodnih institucija i tela od značaja za unapređenje izbornog procesa. Članovi Radne grupe istovremeno mogu od organa državne uprave da traže dostavljanje podataka, dokumenata i izveštaja. Grupa je dužna da jednom u šest meseci priprema izveštaje za nadležni odbor, odnosno Vladu. Danasovi sagovornici navode i da će članovi raditi bez nadoknade.\nNa pitanje šta je cilj formiranja grupe Vladimir Đukanović, poslanik SNS i jedan od učesnika okruglog stola vlasti i opozicije, kaže za Danas da je ubeđen da će biti prihvaćeno 95 odsto onoga što Cesid i Crta traže, dok poslanik Nove stranke Zoran Živković kaže da je jako dobro da OEBS prati izbore u Srbiji i da nema potrebe da se izmišljaju neke radne grupe sa Stefanovićem na čelu.\n„Ako žele da nas ubede da je sve čisto onda neka pozovu odmah OEBS da prati izbore i to bi bio visok nivo garancije, pa makar članove OEBS-a i Stefanović vodao po Srbiji“, naveo je Živković u razgovoru sa novinarima u Skupštini Srbije.\nMarinika Tepić, šefica poslaničkog kluba Samostalni poslanici i potpredsednica SSP, kaže da postavljanje ministra unutrašnjih poslova na čelo radne grupe predstavlja šamar svim građanima koji se bore za poštene i slobodne izbore.\n„Čovek koji je falsifikovao svoju fakultetsku diplomu, počinio krivično delo, privatizovao MUP i podredio ovaj organ jednom čoveku i partiji, sada umesto da bude smenjen i istraženo što je radio postavlja se za prvog čoveka koji treba da sarađuje sa OEBS-om o izbornim uslovima“, ocenila je Tepićeva.\nIz Dveri poručuju ad je imenovanje Stefanovića na čelo grupe politička smejurija, skandal i provokacija.\nKo su članovi\nKako Danas saznaje Radnu grupu će činiti čak petnaest članova. Osim Nebojše Stefanovića i Dejana Đurđevića deo novog vladinog tima biće i Tamara Stojčević, zamenica generalnog sekretara Vlade, Miloš Popović, šef kabineta predsednika Vlade, kao i Veljko Odalović generalni sekretar MSP. Zanimljivo je da će tu biti i još nekoliko predstavnika MUP, Katarina Tomašević, šefica kabineta ministra unutrašnjih poslova, Zorica Vukmirović i Marko Šuković. Tu je i Dejan Carević, direktor Uprave za izvršenje krivičnih sankcija, Milena Dražić, pomoćnik ministra za državnu upravu u lokalnu samoupravu, Ranka Vujović, pomoćnik direktora Republičkog sekretarijata za zakonodavstvo, Tatjana Đukanović, iz AP Vojvodina, Sandra Pantelić i Nataša Živković, iz uprave Grada Beograda i Tamara Bosilj, iz generalnog sekretarijata vlade.\nPredsednik grupe ne razmišlja o uslovima opozicije\nNebojša Stefanović kaže da kao predsednik radne grupe ne razmišlja o uslovima opozicije, već o tome šta je dobro za građane Srbije. Stefanović je u Nišu rekao da će radna grupa uraditi sve što je moguće da birački spisak bude potpuno transparentan, iako je, kako je rekao, „već sada potpuno transparentan i neuporedivo bolji nego bilo koje prethodne godine“.\nCESID, CRTA, IzboriBeograd\n05. septembra 2019. u 14.47\nNova sns farsa pocinje.


BiH: Pripadnici Islamske države stižu avionom u Sarajevo\nIzvor: B92, 19.Dec.2019, 17:52\nManja grupa državljana BiH koji su se borili na stranom ratištu pod zastavom Islamske države večeras će biti deportovani u BiH, nezvanično saznaje Klix.ba.\nPočetkom decembra u BiH je trebalo da bude deportovano devet muškaraca, kao i manja grupa žena i dece, ali do toga nije došlo zbog, kako je saopšteno, nepredviđenih okolnosti.\nSvi odrasli muškarci koji danas slete u Sarajevo će biti osumnjičeni za krivična dela organizovanje terorističke grupe u vezi >> Pročitaj celu vest na sajtu B92 << sa krivičnim delima protivzakonito formiranje i pridruživanje paravojnim ili parapolicijskim formacijama i terorizam.\nNjih će po sletanju aviona uhapsiti službenici SIPA-e i biće prevezeni u Tužilaštvo BiH.\nZa žene i decu su, po dolasku na teritoriju BiH, predviđene sigurnosne provere uz utvrđivanje identiteta, kao i medicinski pregledi. Istom će biti podvrgnuti i muškarci koji su se borili na stranom ratištu.\nKurir: SARAJEVSKI AERODROM POD OPSADOM: Sleteo avion sa džihadistima koji su se borili u Siriji, među njima i žene i 12 dece


HRT: Eksplozija u hidroelektrani kod Bihaća - troje poginulih\n16:11 / 02.08.2018.\nEksplozija u hidroelektrani kod Bihaća - troje poginulih\nPretpostavlja se da je do eksplozije došlo zbog curenja plina.\nNa postrojenju u hidroelektrani pokraj Bihaća, tijekom poslijepodneva je došlo do eksplozije u kojoj su poginula tri radnika angažirana na remontu, a teško je ranjena jedna osoba, potvrdio je Alen Beganović, glasnogovornik policije Unsko-sanske županije u Bosni i Hercegovini.\nUzrok požara još nije poznat, znat će se nakon očevida. Pretpostavlja se da je do eksplozije došlo zbog curenja plina. Prema dostupnim informacijama stradali su radnici Elektroprivrede BiH.


Израз тежње да се сви Срби нађу у једној држави | Јадовно 1941. – КУЛТУРА СЈЕЋАЊА\nKraljevina Srba, Hrvata i Slovenaca formirana je kao izraz težnje da se svi Srbi nađu u jednoj državi, što je plaćeno trošenjem velike energije čitavih generacija i velikim brojem žrtava u balkanskim i Prvom svjetskom ratu, u kojem je poginulo više od 25 odsto srpske populacije, rekao je Srni istoričar Ljubodrag Dimić.\n“Dok je Jugoslavija bila samo ideja, imala je puno pristalica, ali kada je pretočena u državu i kada se od ideje došlo do ideologije, istorija Jugoslavije, a to je čitav 20. vek srpskog naroda, postaje istorija zaostalih oblasti Balkana, puna loših iskustava koja se završila ne samo rušenjem države, nego i velikim žrtvama”, rekao je Dimić, koji je i dopisni član SANU.\nDimić je podsjetio da je Srbija u novu državu unijela mnogo – državnost i ugled, kao i velike žrtve. On je istakao i da je Srbija predstavljala južnoslovenske narode na Konferenciji mira i izborila se za granice jugoslovenske države.\n“Ona je jugoslovenskom programu žrtvovala i svoj nacionalni identitet jer je to postala država Srba, Hrvata i Slovenaca u kojoj Srbi žive zajedno sa `do juče neoslobođenom braćom`. Srbija je mnogo unela u tu državu, a Srbi su se izgubili u jugoslovenskom vremenu”, rekao je Dimić.\nOn je naveo da je problem te države bio u tome što jugoslovenski narodi nisu mogli da nađu zajednički jezik i urede odnose, a ravnoteža je održavana na račun Srba.\nDimić je istakao da su se srpske političke elite zalagale za Jugoslaviju do posljednjeg trenutka, a da se ta država raspala zato što je na drugoj strani postojala želja da se izvrši oružana secesija.\nOn kaže da su se Zagreb i Ljubljana odlučili za rat onog trenutka kada je otvoreno pitanje ravnopravnosti republika u Jugoslaviji, što je značilo oduzimanje ekonomskog i političkog primata Slovencima i Hrvatima i nastajanje ravnopravne Srbije.\nDimić smatra da je istorijska greška što nije nađena ravnoteža ekonomskog i političkog sa kulturnim i društvenim da bi država bila održiva.\n“To je trebalo da nađu pametne elite svih naroda koji su živeli u Jugoslaviji. Pokazalo se da su to bile lažne elite, elite sa manje znanja, koje su imale lične interese, seljačku ambiciju da se nametnu, vode i vladaju”, ocijenio je Dimić.


Milić: Povlačenje KFOR-a sa KiM bila bi velika greška | Radio Kosovska Mitrovica\nMilić: Povlačenje KFOR-a sa KiM bila bi velika greška\n13. May, 2021 14:18 |\nOsnivač Centra za evroatlantske studije (CEAS) Jelena Milić ocenila je danas da bi povlačenje snaga KFOR-a sa Kosova i Metohije bila “velika greška” jer je ta misija, kako kaže, ključna za zaštitu Srba na KiM.\n“Ne bih spekulisala o tome koja bi zemlja mogla da zagovara ukidanje KFOR-a na KiM, ali smatram da bi to bilo vrlo pogrešno”, kaže Milić za Tanjug povodom izjave predsednika Aleksandra Vučića da je Srbija dobila informaciju da će jedna od velikih sila tražiti povlačenje KFOR-a i UNMIK-a sa KiM.\nMilić smatra da je sada prilika da se usaglase određene stvari između generalnog sekretara NATO-a Jensa Stoltenberga i Srbije oko dešavanja o kojima, kako kaže, naša zemlja ima vrlo malo informacija, a pre svega, o kampovima za obuku Kosovskih bezbednosnih snaga (KSB) južno od Ibra, poput onog čije je formiranje najavila Hrvatska.\nIstiče da NATO ne podržava neustavnu transformaciju KSB u oružanu formaciju, ali da je većina zemalja članica NATO priznala nezavisnost Kosova i da prihvataju “novu realnost” i saradnju sa KSB.\nVeruje je da je ideja takvog kampa da su u njemu pripadnici KBS i vojnici zemljama koje su priznale Kosovo jer, kako kaže, države koje ga nisu priznale ne dozvoljavaju da se KSB obučavaju u objektima KFOR-a.\n“Mislim da se zapadna međunarodna zajednica prema Rezoluciji 1244 odnosi “a la carte” i da je tumači kako joj odgovara, a da ono što nije jasno ili nije eksplicitno rečeno u korist Srbije neki put krši”, kaže Milić.\nSmatra da je srpska javnost treba da razume, što je, kako kaže, i predsednik predsednik Vučić više puta ponovio, da Rezolucija 1244 ima i vrlo nepovoljne odredbe za Srbiju, a jedna od njih je, ukazuje Milić, da naša zemlja ne može “tek tako” da vraća svoje pripadnike oružanih snaga na KiM, već samo uz saglasnost komandanta KFOR-a.\nMilić smatra da je najava da će novi komandant KFOR-a biti iz Mađarske “jako dobra” iz više razloga, a pre svega zato što Srbija, kako kaže, jača bilateralne odnose sa svim zemljama istočnim susedima koje su postale članice NATO.\n“Drugo, razumem u potpunosti, a i srpska javnost treba da razume koliko je izazova u svetu. Povlače se snage i iz Avganistana, iako se znalo da će Talibani krenuti na nove avganistanske vlasti što je potvrdio i nedavni jezivi teroristički napad na jednu školu”, navodi Milić.\nKako kaže, Srbija treba da se pomiri sa činjenicom da su Crna Gora, Severna Makedonije i Hrvatska postale članice NATO-a i da će sve više vojnika iz tih zemalja, koji su bili u misijama u Avganistanu, pojavljivati u snagama KFOR-a.\n“Naravno da nije prijatno, ako postoji pitanje nestalih i ratnih zločina, i sa tog aspekta međunarodna zapadna zajednica greši ako Hrvatskoj daje vodeću ulogu. Bilo bi mnogo bolje da Rumunija, Grčka, Bugarska i Mađarska vode eventualne procese smanjenja broja američkih vojnika i njihovu zamenu sa vojnicima iz zemalja regiona, ako je to jedan od razloga zašto bi se ukinuo KFOR”, navodi Milić.\nSmatra da bi put ka kompromisu mogao da ide kroz amandman na Rezoluciju 1244 tako da sever Kosova bude pod kontrolom Beograda koji bi, kako kaže, bio vojno nesvrstan, a da u Leposaviću ostane baza KFOR-a.\nMilić ističe i značaj predstojećeg susreta predsednika Srbije sa generalnim sekretarom NATO-a Jensom Stoltenbergom posebno u kontekstu aktuelnih geopolitičkih prilika.\n“Dobro je što se viđaju nešto manje od mesec dana pre održavanje novog samita NATO i u trenutku velike bliskoistočne krize i povlačenja NATO i američkih snaga iz Avganistana”, ističe Milić.


Savjet za privatizaciju i kapitalne projekte naložio nastavak pregovora o dugoročnom zakupu turističkog kompleksa „Mediteran“ Žabljak | Vlada Crne Gore – Savjet za privatizaciju i kapitalne projekte\nSavjet za privatizaciju i kapitalne projekte je, na danas održanoj 13. sjednici kojom je predsjedavao predsjednik Savjeta, premijer Duško Marković, razmotrio Izvještaj o rezultatima pregovora po osnovu međunarodnog javnog tendera za izdavanje u dugoročni zakup vojno-turističkog kompleksa „Mediteran” Žabljak i naložio Tenderskoj komisiji da nastavi pregovore.\nTender za turističku valorizaciju lokaliteta bivše vojno-tustičkog kompleksa „Mediteran”, Žabljak raspisan je 5. decembra 2013. godine, ali su rokovi za podnošenje ponuda više puta produžavani usljed nedostatka značajnog interesovanja investitora.\nNa javni poziv objavljen 13. septembra 2017. godine javio se konzorcijum koji čine „CG SKI doo“ Žabljak i „Baltic International Tradinga“ iz Talina, Estonija sa ponudom zakupa na 30 godina i izgradnjom hotelskog rizorta kategodine pet zvjezdica pri čemu je vrijednost ukupne investicije 5,4 miliona eura.\nSavjet je razmotrio Zahtjev društva HG „Budvanska rivijera AD – Budva za davanje saglasnosti na Aneks br. 2. Ugovora o zajedničkom ulaganju (zajedničkom građenju) zaključenim sa kompanijom „Euromix trade“ d.o.o – Budva, koji je dostavilo Ministarstvo održivog razvoja i turizma.\nData je saglasnost na Aneks kojim se dopunjuju odredbe Ugovora vezane za završetak radova na objektu „A“ Hotelskog kompleksa „Crystal Riviera“ tako što je rok za završetak radova pomjeren na 25. decembar 2018. godine.\nNa sjednici je razmotren Izvještaj o rezultatima pregovora za izbor pravnog i finansijskog savjetnika Tenderske komisije za valorizaciju turističkih lokaliteta po kriterijumima iz pozivnog pisma za izbor pravnog i finansijskog savjetnika, sa Odlukom o izboru pravnog i finansijskog savjetnika Tenderske komisije i Predlogom ugovora o pružanju usluga pravnog i finansijskog savjetnika Tenderske komisije.\nSavjet je prihvatio Ugovor o pružanju usluga pravnog i finansijskog savjetnika Tenderske komisije i ovlastio predsjednika Tenderske komisije za valorizaiju turističkih lokaliteta Pavla Radulovića da u ime Savjeta potpiše sa kompanijom „Deloitte doo“, Beograd, Republika Srbija, Ugovor o pružanju usluga pravnog i finansijskog savjetnika Tenderske komisije za valorizaiju turističkih lokaliteta sa kompanijom.


Naslovna/Banjaluka/Grad podržao 13 projekata za mlade\nKomisija za odabir projekata omladinskih organizacija i organizacija za mlade po javnom pozivu, razmatrala je i podržala 13 projekata, koji će biti sufinansirani iz budžeta u ovoj godini, u ukupnom iznosu od 54.409 KM.\n-Iznosi sredstava određeni za podršku izabranim projektima su u skladu sa ostvarenim brojem bodova koji se unose u zbirnu tabelu. Omladinske organizacije i organizacije za mlade čiji će projekti biti sufinansirani sredstvima iz Budžeta Grada Banja Luka u 2018. godini, dužne su da Odjeljenju za obrazovanje, zdravstvo, omladinu i sport u roku od 30 dana, od dana realizacije projekta dostave narativni i finansijski izvještaj na propisanim obrascima broj 3, 3a) i 3b) – naveli su iz nadležnog odjeljenja.\nInače, na Javni poziv za sufinansiranje projekata omladinskih organizacija i organizacija za mlade iz budžeta Grada Banja Luka u 2018. godini, konkurisalo je 16 organizacija sa svojim projektima, od kojih jedan nije ostvario dovoljan broj bodova, a preostala dva nisu ispunila uslove Javnog poziva.\nBanjaluka projekti za mlade


Branislav Trifunović: Samo da sujete ne unište proteste, Klačar: Organizacija mora biti bolja\n► Branislav Trifunović: Samo da sujete ne unište proteste, Klačar: Organizacija\nGlumac Branislav Trifunović, jedan od organizatra građanskih protesta "Jedan od pet miliona", izjavio je da se nada da sujete neće uništiti protest.\nOn je za list Danas rekao da su u Srbiji sujete uništile mnogo promena i da se nada da neće i ovu.\n"Očekujem da se si mi, koji smo valjda na istoj strani, složimo oko bilo čega, pa makar to bio i datum", rekao je Trifunović odgovarajući na pitanje o tome šta očekuje od najavljenog velikog protestnog skupa najavljenog za 13. april u Beogradu.\nIzvršni direktor Cesida Bojan Klačar rekao je da se do 13. aprila mora rešiti problem organizacije, koja mora biti bolja i ocenio da se mora slati jasnija i određenija poruka koja bi protestu dala nov kvalitet.\n"Organizatori protesta će se probuditi 14. aprila, a većina njihovih zaheva biće i dalje na stolu. Moraju do tada da imaju plan šta dalje. Nisam siguran da ga trenutno imaju, ili, ako ga imaju, razumljivo je što ga ne dele s javnosti, jer će mediji naklonjeni vlasti koristiti sve da napadnu proteste", rekao je Klačar i dodao da nije siguran da vlast do 13. aprila neće da se odredi prema zahtevima protesta.\n"Vlast će stidljivo pružiti ruku, ali se naravno neće složiti sa svim što se traži", ocenio je Klačar.\nbranislav trifunović /


Fudbaleri ekipe "Mladost Apa" odlaze u subotu na gostovanje u Srbobran, u 19. kolu Bačke zone, dok će "Bratstvo 1946" u nedelju igrati sa Subotičanima. U 19. kolu Područne lige Sombor "Terekveš" će gostovati OFK "Šikara" iz Sombora.\nKMF "Apa futsa - Apatin" sutra u 18 sati u hali u Apatinu dočekuje ekipu "Kikinda" u 13. kolu Druge futsal lige grupa Vojvodina.\nRukometaši "Apatina" se u subotu u Novom Bečeju sastaju u 15. kolu Prve lige grupa Sever sa ekipom "Jedinstvo", dok će rukometašice igrati sa "Partizanom" iz Iđoša u 12 kolu Druge lige Srbije grupa Sever.\nKošarkaši "Dunav 2014" u 23. kolu Druge regionalne lige sever dočekuju lidera tabele, "Mladost" iz Veternika. Naš tim zauzima drugu poziciju.\nOdbojkašice "Apatina" u subotu gostuju ekipi Bečeja u okviru 16 kola Prve Vojvođanske lige za seniorke.\nKAF "Celtics" iz Sombora u subotu dočekuje ekipu "Lavovi" iz Vršca.\nTagovi: utakmice najava fudbal rukomet odbojka američki fudbal apatin sombor bratstvo mladost terekveš celtic dunav


Krasić ne želi u Zenit Banjaluka.com\nKrasić ne želi u Zenit\nSve je bilo spremno za privremeni odlazak Miloša Krasića iz Juventusa u Zenit osim – Miloša Krasića. Prema pisanju italijanske štampe, srpski reprezentativac ne želi da pređe u klub iz Sankt Peterburga na pozajmicu do ljeta.\n“Pokušavam već više puta da kažem da moj klijent ne želi da ide u Zenit. Ne znam odakle su se pojavila ta nagađanja o pozajmici. Čak je i Zenitov trener Lućano Spaleti potvrdio da mu se Miloš sviđa kao igrač, ali da je spreman samo da ga dovede na pozajmicu. Krasić, međutim, nema namjeru da prihvati takve uslove”, rekao je menadžer srpskog reprezentativca, Vlado Borozan.\nIako je u većem dijelu Evrope zimski prelazni rok završen, ruski fudbalski klubovi mogu da dovode pojačanja do 24. februara.


Rajola za Tutosport: Gotovo je između Pogbe i Junajteda | Engleski fudbal\nHome Vesti Premijer liga Rajola za Tutosport: Gotovo je između Pogbe i Junajteda\nRajola za Tutosport: Gotovo je između Pogbe i Junajteda\nKontroverzni agent najavio potencijalni rastanak.\nU razgovoru za italijanski Tutosport, koji bi trebalo biti obavljen sutra, Mino Rajola, agent Pola Pogbe, potvrdio je da je između njegovog klijenta i engleskog kluba sve gotovo.\nMogu reći da je gotovo za Pola Pogbu u Mančester Junajtedu, kazao je Rajola, a preneli su svi italijanski mediji i novinari.\nWatford – Rotherham 1&D2+ – Lagana tri boda za Vladimira Ivića\nFrancuski vezista nekoliko prelaznih rokova unazad predmet je velikih spekulacija koje ga povezuju sa povratkom u Juventus ili odlaskom u Real Madrid. Pogbi je ugovor sa Mančesterom isticao narednog leta, ali je engleski tim iskoristio opciju u ugovoru i aktivirao automatsko produženje na još godinu dana do leta 2022. godine, kako ga narednog leta ne bi izgubili bez obeštećenja.\n27-godišnjak je ove sezone odigrao osam utakmica u Premijer ligi i postigao jedan gol. Bio je strelac u subotnjem preokretu protiv Vest Hema.\nOd kada je došao u Junajted, kao jedan od najvećih transfera na svetu, mnogi smatraju da Francuz ne igra na onom nivou na kom je igrao u Torinu i često je predmet velikih kritika, kako od strane Junajtedovih navijača, tako i medija.\nPrevious articleHodžson i Kristal Palas – uspešan brak\nNext articleInformacije iz Turske: Ozil prelazi u Fenerbahče?


Rio Tinto iseljava dolinu Jadra - Leutar.net\n20. novembra 2021. LEUTAR Srbija, Vijesti 0\nNigde nikoga. Kuće su napuštene, sada u vlasništvu kompanije Rio Tinto. Ko je hteo, mogao je sa sobom da odnese sve, o tome svedoče i kuće bez krovova…\nJoš nisu svi otišli, vidimo da ima i onih koji i dalje pakuju građu za neke nove kuće na drugim mestima. Mi odlazimo da proverimo šta je sa domaćinstvom Radomira Filipovića kod kog smo bili pre tačno godinu dana kada smo kao prva televizijska ekipa došli u Gornje Nedeljice da napravimo priču o dešavanjima u selu koje leži na srpskom kriptonitu. Jasmina Dobrilović\nPogledajte prilog iz emisije „Pregled dana“ Newsmax Adria


Ogrev: Ko nije nabavio letos sada plaća mnogo skuplje - Bujanovačke\nPočetna EKONOMIJA Ogrev: Ko nije nabavio letos sada plaća mnogo skuplje\nBujanovačke20. okt 2021.EKONOMIJA, NASLOVNA0\nBujanovac, 20. oktobar 2021. – Ko ne plati na mostu, platiće na ćupriji! Po ovoj narodnoj, za nabavku ogreva sada treba izdvojiti znatno više novca nego letos, a pelet je teško nabaviti i po višim cenama.\nKako je rečeno našem portalu u jednom od bujanovačkih stovarišta, cena palete (1050kg) peleta se kreće između 230 i 250 evra, za kubni metar borovog drveta potrebno izdvojiti između 25 i 27 evra, a šumovog između 45 i 50evra.\nAko vam pelet po ovoj ceni i nije skup, problem vam može predstavljati njegova nabavka jer sugrađani sa kojima smo razgovarali objašnjavaju da je velika nestašica i da ga je nemoguće kupiti čak i po toj ceni.\n-Viša cena peleta je posledica velike potražnje, što je i uslovilo nestašicu ovog ogreva, a stabilizaciju tržišta očekujemo tokom novembra, ali ne i pad cene – kažu u stovarištu.\nIsta količina ovog ogreva, van sezone, mogla se nabaviti za 170 evra, dodaju.\nOva grejna sezona će proći i u znaku poskupljenja drva za ogrev, i to između 500 i 1.000 dinara u odnosu na prošlu godinu u zavisnosti od vrste drveta.\nPrema rečima lokalnog snabdevač,a oko 20 odsto ljudi se nije na vreme pripremilo za sezonu, pa je “posla preko glave”\n– Stalno mi zvoni telefon, potražnja je ogromna, ali problem je i što nema radne snage, neće niko da radi, i ne mogu da postignem da snabdem sve kupce – kaže Dragan Dimitrijević iz Bujanovca.\nZa kubni metar borovog drveta potrebno izdvojiti između 25 i 27 evra, šumovog između 45 i 50 evra, a van sezone cena ove vrste drveta je bila 22, odnosno 40 evra.\nPored više cene u odnosu na prošlu godinu, potražnja za ovom vrstom ogreva je velika, a jedno domaćinstvo u proseku potroši od 10 do 20 metara drva.\nNajmanji problem imaju potrošači koji se greju na struju, ukoliko je, na primer, TA peć uključena tokom jeftinije noćne tarife, jer je za grejanje stana od 60 metara kvadratnih potrebno izdvojiti oko 80 eura za električnu energiju na mesečnom nivou.\nUz garanciju ministarke rudarstva i energetike Zorane Mihajlović da će cena struje ostati nepromenjena i pored energetske krize koja trese ceo svet, domaćinstva koja se greju na struju ove grejne sezone će proći najjeftinije.\nTAGcene drva ogrev pelet\nPrevious PostUvode se kovid propusnice Next PostMustafa: Evropska komisija jasno utvrdila kršenje prava Albanaca\nStanovi u Bujanovcu najjeftiniji u Srbiji\nKomunalac: Poskupljuje voda, skuplje i odnošenje smeća